Mondragon Unibertsitatea eta Eroski, lankidetza "Data Analytics" arloan — TUlankide MONDRAGON\nMondragon Unibertsitateko Enpresagintza fakultateak eta Eroskik lankidetza hitzarmena sinatzea erabaki dute transferentzia, ikerketa eta hezkuntza sustatzeko arlo horretan. Akordioak bi urteko iraupena izango du, Enpresagintzak Bilbon eskaintzen duen Business Data Analytics graduan gorpuztuko da eta profil profesionalak garatuko ditu datuen analisien zientzian. Hala, ezagutza horiek guztiak Eroskik bere negozio prozesuetan txertatu ahal izango ditu.\nSinadura ekitaldian, Eroskiko arlo sozialeko zuzendari nagusi den Iñigo Eizaguirrek eta Enpresagintzako fakultateko dekano den Lander Belokik parte hartu zuten.\nGaur gaurko erronkei erantzun nahian\nMondragon Unibertsitateko Enpresagintza fakultateak abian duen Business Data Analytics gradua ASFABRIK egoitzan eskaintzen da, Mondragon Unibertsitateak Zorrozaurreko irlan duen gunean. Datuen analitikaren arloan Gradu aitzindaria da Euskadin eta enpresen gaur gaurko eskaerei erantzun nahi die, baita gizarteari ere, oso profil konkretuak eta une honetan 'behar-beharrezkoak' formatuz.\nIkasleek enpresatan garatzen dituzte proiektuak, hala, Eroskik, esaterako, datu asko kudeatzen ditu eta ikasleen ariketa izugarri baliotsua da bertan. Akordioari esker, ikasleek euren ezagutza praktikan jarri ahal izango dute Eroskin eta erakundeak soluzio sortzaileak jaso ahal izango ditu.\nMondragon Unibertsitateak analitikaren arloari unibertsitatearen eremutik erantzuten dio, besbe behin erakutsiz konprometitua dagoela kalitatezko hezkuntzarekin, gazteen enpleguarekin eta Euskadiren lehiakortasunarekin.\nBadira hiru urte bi erakundeek lehenengo hitzarmena sinatu zutela: barne ekintzailetasuna eta berrikuntza proiektuak zein lehiakortasuna sustatzeko helburuarekin. Eroskik eta Mondragon Unibertsitateak talentuaren transferentzia plan bat diseinatu zuten unibertsitate eta enpresaren arteko hartu-emana indartzeko berrikuntzaren arloan. "Desing thinking" metodologien eta berrikuntza irekiaren plataformak sustatzeko baliagarria izan zen aipatu hitzarmena.\nKultura kooperatiboarekin bat, bi erakundeak lankidetzan aritu dira azken urteotan, eta dihardute une honetan, Eroskik bere zerbitzu eskaintzaren etengabeko hobekuntza eta bikaintasuna sustatu dezan, eta berrikuntza zerbitzu eta produktu guztietan txertatu dezan.


ijezketa > laminado (46 testuinguru)\n1. BLOKEA. Ijezketa BLOQUE 1 Laminado\nBeroko konformazio-prozesu bat da, eta josturarik gabeko horma lodiak dituzten hodiak egiteko erabiltzen da, bereziki; horretarako aurkako bi arrabol erabiltzen direnez gero, ijezketa-prozesutzat hartzen da. Es un proceso de conformado en caliente, destinado especialmente a la elaboración de tubos con paredes gruesas sin costura empleando dos rodillos opuestos, por lo que se contempla como proceso de laminado.\nIjezketa laua edo zilindro liso bidezkoa (ikusi ditugu aurreko irudi batzuetan) plantxak, tirak eta lodiera baino zabalera handiagoa duten zeharkako sekzio angeluzuzeneko piezak ijezteko erabiltzen da nagusiki. El laminado plano o con cilindros lisos -que ya hemos visto en figuras anteriores- primordialmente se destina al laminado de planchas, tiras y piezas de sección transversal rectangular con un ancho mayor que el espesor.\nIjezketa-eragiketa dirudien arren (egia esan erremintak antzekoak dira kontzeptu orokor gisa) desberdintasuna honetan datza: eragiketa horretan, materialaren tolestea konpresioa baino neurri handiagoan erabiltzen da. Aunque tiene la apariencia de una operación de laminado (realmente las herramientas son similares -como concepto general-), la diferencia es que aquí interviene más el doblado que la compresión del material.\nKaxa-konbinazio bat erabiltzen da ijezketarako; horietako lehen bi kaxak bi arrabolekoak dira, eta azkena, berriz, hiru arrabolekoa. Para el laminado se usa una combinación de cajas, en la que las dos primeras son de dos rodillos y la última, de tres rodillos.\nKasu horretan, kaxa bakarreko edo anitzeko ijezteko makina laukoitz itzulgarrien bitartez egiten da ijezketa. En este caso, el laminado se efectúa en laminadores cuarto reversibles, de una o varias cajas.\nOndoren, totxoak beste ijezketa batera bidaltzen dira, edo bestela, forja-lanetako lantegira, pieza forjatu handiak lortzeko. Los tochos se envían a un laminado posterior, o al taller de forja para obtener piezas grandes forjadas.\nIjezteko makina hirukoitzetan, lan-kaxak hiru arrabol ditu, horrelako makinetan ijezketa kontrako norabideetan gauzatzen da, eta arrabolen errotazio-noranzkoa egonkorra da. Los laminadores trío llevan en la caja de trabajo tres rodillos, en estas máquinas el laminado se realiza en direcciones opuestas siendo constante el sentido de rotación de los rodillos.\nIjezketa-prozesuak gauzatzeko, ezinbestekoa da ijezteko makina bikoitza, hirukoitza edo anitza edukitzea. Para la ejecución de los procesos de laminado es necesario disponer de un laminador dúo, trío o multilaminador.\nErabiltzen diren xaflak, normalean, ijezketatik lortzen dira. Las láminas utilizadas -generalmente- proceden del laminado.\narrabol biribilak; beren artean txandaka biratzen dira ijezketa lortzeko. rodillos redondos, que giran relativamente entre sí para lograr la acción de laminado.\nHarien ijezketan, produkzio-abiadurak oso handiak izan daitezke; esate baterako, segundo bakoitzeko 8 pieza egin daitezke berno eta torloju txikien kasuan. Las velocidades de producción en el laminado de roscas pueden ser muy altas, alcanzando por ejemplo, 8 piezas/segundo en pernos y tornillos pequeños.\nnekearekiko erresistentzia handiagoa dute ijezketan sartzen diren konpresio bidezko esfortzuengatik. mejor resistencia a la fatiga debido a los esfuerzos por compresión que se introducen durante el laminado.\nGurpil horzdunen ijezketaren instalazioa harien ijezketaren instalazioaren antzekoa da, baina badute alde bat: zilindroen edo diskoen deformazioaren ezaugarriak beren ardatzarekiko (edo angelu batekiko, gurpil helikoidalen kasuan) paralelo orientatuta daude harien ijezketa kiribila izan ordez. La instalación para el laminado de ruedas dentadas es parecida a la del laminado de roscas, exceptuando que las características de deformación de los cilindros o discos están orientadas paralelamente a su eje (o a un ángulo en el caso de las ruedas helicoidales) en lugar de la espiral del laminado de roscas.\nBeste ijezketa-eragiketa batzuk Otras operaciones de laminado\nEragiketa horietan, hauek biltzen ditugu: eraztunen ijezketa, harien ijezketa, gurpil horzdunen ijezketa eta arrabolen zulaketa. En estas operaciones incluimos el laminado de anillos, laminado de roscas, laminado de ruedas dentadas y perforado de rodillos.\nEraztunen ijezketa deformazio-prozesu bat da, eraztun baten horma lodiak ijezten ditu horma meheagoak, baina diametro handiagokoak dituen beste eraztun bat lortzeko. El laminado de anillos es un proceso de deformación que lamina las gruesas paredes de un anillo para obtener otro de paredes más delgadas, pero de mayor diámetro.\nEraztun handiei, normalean, beroko ijezketa aplikatzen zaie, eraztun txikiei, ordea, hotzekoa. El laminado de anillos normalmente se aplica en caliente para anillos grandes, y en frío, para anillos pequeños.\nEraztunen ijezketak honako abantaila hauek ditu pieza berak fabrikatzeko beste metodo batzuen aldean: Las ventajas del laminado de anillos sobre otros métodos para fabricar las mismas piezas son:\nBeroan landutako xaflen eta plantxen ondorengo ijezketa hotzean egiten da sarritan, konformazio mekanikoko ondorengo eragiketetarako prestatzeko. El laminado posterior de las láminas y planchas trabajadas en caliente se realiza frecuentemente en frío, a fin de prepararlas para operaciones posteriores de conformado mecánico.\nHotzeko ijezketa suberatu egin behar da ondoren edo prozesuak irauten duen bitartean, materialak giro-tenperaturan deformatzen direnean garraztasuna hartzen baitute. El laminado en frío requiere de un recocido posterior o durante el proceso, puesto que los materiales al deformarse a temperatura ambiente, adquieren acritud.\nLodiera murrizteaz gain, normalean ijezketak materialaren zabalera handitu egiten du; horri hedatzea edo spreading deitzen zaio, eta are handiagoa da zabaleraren eta lodieraren arteko erlazioa txikia denean, baita igurzketa-koefiziente txikiak dituenean ere. Además de reducir el espesor, normalmente el laminado incrementa el ancho del material, conocido como esparcido o spreading, y tiende a ser más pronunciado cuando la relación entre el ancho y el espesor es baja, así como con bajos coeficientes de fricción.\nIjezketa-prozesu oinarrizkoena sortzeko, arrabolek ondorengo irudian azaltzen den bezala biratu behar dute, landuko den materiala erakartzeko eta, aldi berean, arrabolen artean estutzeko. Para producir el más elemental proceso de laminado, los rodillos deben girar tal como se ilustra en la siguiente figura, para atraer el material a trabajar y simultáneamente apretarlo entre ellos.\nIjezketa-prozesu gehienek inbertsio handia egitea eskatzen dute, ekipo pisutsua eta konplexua behar dutelako. La mayoría de los procesos de laminado comportan una fuerte inversión, puesto que requieren de un equipo pesado y complejo.\nIjezketa potentzia-iturri handi samarra behar duen prozesua da. El laminado es un proceso que requiere una considerable fuente de potencia.\nIjezketa deformazio-prozesu bat da. Prozesu horren bitartez, materialaren lodiera murrizten da aurkako bi arrabolek funtsean egindako konpresio-indarren bidez. El laminado es un proceso de deformación por el cual el espesor del material se reduce mediante fuerzas de compresión ejercidas por -básicamente- dos rodillos opuestos.\nUrrearen eta zilarraren ijezketa eskuzko bitartekoen bidez XIV. mendekoa da. El laminado del oro y de la plata -por medios manuales- data del siglo XIV.\nIjezketa modernoa 1783. urtekoa da, Ingalaterran "arrabol artekatuak erabiliz burdinazko barrak sortzen zituen prozesu baterako" patente bat erregistratu zen garaikoa. El laminado moderno data del año 1783, cuando en Inglaterra se registró una patente para "un proceso que producía barras de hierro usando rodillos acanalados".\nBeste ijezketa-eragiketa batzuk. Otras operaciones de laminado.\nSarpen bidez (plongée) lan egiten duten makinetan, harien gehieneko luzera arrabolen gehieneko luzera da. Luzetara (zeharkatuz) egiten den ijezketan, berriz, hariaren luzera eta arrabolena desberdinak dira. En las máquinas que trabajan a plongée, la longitud máxima de las roscas es la máxima de los rodillos, mientras que en el laminado a través, la longitud de la rosca es independiente de la de los rodillos.\nHori dela eta, harien ijezketan, oro har, profilatu beharreko eremuaren diametroa hariaren batez besteko diametroa baino txikixeagoa da. Por esta razón, en el laminado de roscas el diámetro de la zona a perfilar es -generalmente- algo inferior al medio de la rosca.\nIjezketaren emaitzak oso ondorio onuragarriak ditu hariaren egituran. Izan ere, txirbil-harroketarik gabe, materialaren barne-zuntzak ez dira hausten, deformatu baizik, eta horrek handiagotu egiten du hariaren erresistentzia. El resultado del laminado tiene en la estructura de la rosca efectos muy beneficiosos, pues al no haber arranque de viruta, no hay rotura de las fibras internas del material sino deformación, y ello aumenta la resistencia del filete.\nProfilen ijezketa. Laminado de perfiles.\nComment (ijezketa [eu])


Ákos Császár - Wikipedia, entziklopedia askea.\nBudapest, 1924ko otsailaren 26a\nBudapest, 2017ko abenduaren 14a (93 urte)\nPázmány Péter Catholic University (en)\nAcademy Award of the Hungarian Academy of Sciences (1962)\nKossuth Saria (1963)\nCommander Cross of the Order of Merit of the Hungarian Republic (1994)\nhonorary doctor of the Eötvös Loránd University (2004)\nÁkos Császár (Budapest, Hungaria, 1924ko otsailaren 26a - ib., 2017ko abenduaren 14a) Hungariar matematikaria, topologoa eta unibertsitateko irakaslea izan zen, Topologia Orokorrean eta Analisi errealean espezializatua. Császárren poliedroaren aurkitzailea izan zen, diagonalik gabeko poliedro ez-ganbila. Espazio sintopogenikoen nozioa ezarri zuen, espazio topologikoen orokortzea.\n1952 eta 1992 artean Budapesteko Eötvos Loránd Unibertsitateko analisi saileko zuzendaria izan zen. Hungariako Zientzien Akademiako kidea (1979). János Bolyai Matematika Elkarteko idazkari nagusia (1966-1980), presidentea (1980-1990) eta ohorezko presidentea (1990az geroztik). Kossuth Saria jaso zuen (1963) eta Hungariako Zientzien Akademiako Urrezko Domina (2009).\nISNI: 0000 0001 0862 2478\nBNF: 12969739c (data)\nOrriaren azken aldaketa: 24 maiatza 2018, 09:52.


Ekimena 1. Erakundeen arteko koordinazioa eta lankidetza antolatu - Gobernu Programa. Legealdia: 2016 – 2020


martxoa | 2014 | Iruña-Veleia, egia ala gezurra?\nEuskoiberismoa jorratuko du maiatzaren 10ean Gernikan egingo den Euskeraren Jatorriaren Biltzarrak\nData: 2014(e)ko martxoaren 29a Egilea: elexpuru\nMaiatzaren 10ean egingo du Euskeraren Jatorriak bere 9. Biltzarra eta aurten euskoiberismoa izango du gai ardatza. Virgilio Correia Oportoko Unibertsitateko irakaslea da hizlari gonbidatuetariko bat. Biltzarraren lekua: Gernika-Lumoko Astra bilgunea. Izena ematea: 45 € (bazkaria barne). Ikasle edo langabetuak: 30 … Jarraitu irakurtzen →\n“El origen de las lenguas romances, la (relativa) estabilidad de la lengua vasca y los grafitos de Iruña-Veleia”, Thomsonen sarrera Ama Atan\nData: 2014(e)ko martxoaren 17a Egilea: elexpuru\nMiguel Thomsonek, ohi duen argitasunarekin, oso artikulu interesgarria plazaratu du amaata.com blogean. Pare bat ahapaldi kopiatuko ditugu hemen: “Por lo tanto, el aspecto relativamente “moderno” o próximo al castellano y otros romances que aparentan algunos grafitos latinos de Veleia no … Jarraitu irakurtzen →\n“Jan, edan, lo, duintasunez”, Xabi Otsoa de Aldaren idatzia Hirineten\nData: 2014(e)ko martxoaren 12a Egilea: elexpuru\nHistorian lizentziatua den Xabi Otsoa de Alda gasteiztarrak “Jan, edan, lo, duintasunez” izenburuko artikulua argitaratu du Gasteizko Hirinet aldizkari digitalean. Bertan, aurrez Josean Bueno Saez de Albenizek idatzitako artikuluari erantzuten dio. Berrian ere agertu da.\nIruña-Veleiaz eta euskararen historiaz elkarrizketak Radiokultura.com irrati digitalean\nData: 2014(e)ko martxoaren 11a Egilea: elexpuru\nIparraldean egoitza duen Radiokultura.com irrati digitaleko Gorka Artetxe kazetariak elkarrizketa bana egin zigun Joseba Lakarrari eta niri neuri 2013ko abenduan. Esan behar artean ez zirela ezagutzen Instituto del Patrimonio Cultural de Españako laborategiaren emaitzak. Elkarrizketok oraintsu argitaratu dira eta hona … Jarraitu irakurtzen →\nIRALEn emandako hitzaldiak sarean\nData: 2014(e)ko martxoaren 3a Egilea: elexpuru\nAspalditxo iragarri genuen Donostiako IRALEko hitzaldia. Otsailaren 14an mintzatu ginen Alicia Satué, Iruña-Veleiako latinaz, eta ni neu, euskarazko grafitoez. 90 bat entzule, gutxi batzuk zentroko irakasleak eta gehienak irakasle-ikasleak. Oso gustura irten ginen emandako tratuarengatik zein eskainitako arretarengatik. Hitzaldiko bideoak … Jarraitu irakurtzen →


Ester Álvarez: “Bada garaia hezkuntza prozesuan heriotzaren gaiari tokia egin diezaiogun” – UEU365\nEster Álvarez: “Bada garaia hezkuntza prozesuan heriotzaren gaiari tokia egin diezaiogun”\nueu365 | 2016-02-16\nUEUk Galerak eta dolu-prozesuak ikastetxearen testuinguruan ikastaroa antolatu du Iruñean udazken honetako eskaintzan. Ester Álvarez Uria irakasleari galdera batzuk egin dizkiogu gaian sakontzeko asmoz. Matrikula zabalik dago.\nZein helburu ditu ikastaroak? Helbururik garrantzitsuena galera eta doluen inguruan daukagun ezagutza areagotzea izango da, eta norberaren burua abiapuntutzat hartuko dugu, gai honen inguruan ditugun iluntasun eta argitasunak ezagutzeko eta gure errekurtso propioak topatzeko. Autore batek esaten duenez, ikasleek gu garena oso ozenki entzuten dutenez, zaila egiten zaie batzuetan esaten diogunari erreparatzea. Hau da, irakasleak bere burua ondo ezagutu behar du, hezkuntza prozesuaren tresnarik garrantzitsuena baita. Bestalde, haurra, galerak, heriotza eta doluaren inguruko hurbilketa teoriko-praktikoa eskaintzea ere bada helburu, haurrekin heriotza baten inguruan nola hitz egin jakiteko eta galeraren ondorioz, ikasleek esperimentatu ditzaketen emozio-egoerak ezagutzeko, eta laguntzeko bideak aztertzeko.\nZergatik da hain garrantzitsua gai hau haurrekin lantzea? Galeraren esperientzia nonahikoa delako gizakiaren bizitzan; ematen dugun pausu bakoitzeko, zerbait galdu egiten dugu. Heriotza bizitzaren parte bat da, eta hezkuntzaren helburua gizakiaren garapen osoa bada, haurrek bizitzen ikastearen xedea badugu, ez du zentzurik gai hau baztertzea edo alboratzea hezkuntza programazio eta praktikan. Beraz, geure buruari galdetu ahal genioke “zer dela eta orokorrean ez da heriotzaren pedagogia bat lantzen eskoletan?”. Agian heriotza tabu bihurtu delako gure gizartean, sufrimenduarekin lotzen den ideia bat, eta hedonismoaren balorearen aurrean, ekidin beharreko gaia bilakatu da. Bada garaia gai honen gainean apur bat begirada jartzeko, hezkuntza prozesuan tokia egin diezaiogun, haurrei beraien bizitzan izango dituzten galera eta dolu prozesuei aurre egiteko ondo hornituak egon daitezen laguntzeko.\nAdinaren arabera lanketa desberdina izan behar du, ezta? Heriotza kontzeptu konplexua da, eta bere osotasunean ulertzeko bidea luzea izaten da. Adin desberdinetan, eta hauetan ematen den garapenari esker, ulermen desberdinak (gero eta sakonagoak) izango ditu haurrak heriotzaren inguruan. Honen jabekuntzaren prozesuan laguntzeko, hauek ezagutu behar ditugu, baita haurraren garapen aldi desberdinei dagozkien ezaugarriak kontutan hartu ere, dolu prozesu batean laguntzeko gure esku hartzea hobeto egokitzeko.\nEta generoaren ikuspuntutik? Dolu prozesuak badu bere alde indibiduala, eta bere alde soziala. Honi begira, gure gizartean generoaren arabera topa ditzakegun desberdintasunak ezagutzea garrantzitsua da, alde batetik dolu-prozesuen adierazpen modu desberdinak ezagutzeko, eta bestetik, modu desberdin hauen aurrean gizartean dauden usteak ezagutu, bai geure buruarengan, bai besteengan izan dezaketen eraginaz jabetzeko.\nZein metodologia erabiliko duzu? Ikastaroa teoriko-praktikoa izango da. Batzuetan bakarkako lana egingo dute, beste batzuetan talde txikietan edo talde handian arituko gara. Esperientzia bidezko ikaskuntza bultzatzeko rol-playing bezalako jarduerak aurrera eramango dira, eta aurkeztuko diren eduki teorikoen hausnarketa bultzatuko da, horretarako taldekideen partaidetza aktiboa sustatuz. Ikastaroan ikasitakoaren aplikagarritasuna lantzeko, ikastaroan bertan proiektu txiki bat prestatuko dute, eta guztion artean, heriotzaren pedagogia lantzeko ikastaroan zehar ikasleak topatzen joango diren baliabideak, hauek biltzeko egokitua dagoen blog batera igotzeko proposatuko da, gai honen inguruko “baliabideen maleta” potolotzeko eta zabaltzeko asmoz.\nNori zuzenduta dago ikastaroa? Ikastaroa edozein zikloko irakasleei dago zuzenduta.\nPingback: Ester Álvarez: “Bada garaia hezkuntza prozesuan heriotzaren gaiari tokia egin diezaiogun” | Heriotzaren Didakteka\nPingback: Galerak eta dolu-prozesuak IKASTAROA (zabalkundea) |\n2016/03/31 at 00:05


MAMA PER QUE HO VAS LLENÇAR?: PROGRAMA II. "HANNA-BARBERA".\nPROGRAMA II. "HANNA-BARBERA".\nESPECIAL HANNA-BARBERA (PARTE I)\nDescárgate la sección clickando en el enlace:\nJOSEPH BARBERA (1911-2001)\nSERIES DE HANNA-BARBERA:\nLOPPY DE LOOP,\nPEPE POTAMO Y SOSÓ\nMOBY DICKSAMSON & GOLIATH\nATRAPEN A ESE PALOMO\nJOSSIE Y SUS GATIMELODICAS\nAMAZING CHAN AND THE CHAN CHAN\nYOGI Y LA CARRERA ESPACIAL\nPublicado por DELLIAFONTE en lunes, septiembre 08, 2008\nlourdes diaz valles dijo...\nmiticos dibujos la verdad, recomiendo que veais en el canal digital el canal Boomerang, casi el 50 por ciento de la parrilla de los dibujos que emiten son de Hanna-Barbera.Merci por hacernos recordar momentos de nuestra infancia


Osu! Tatakae! Ouendan - Completions | HowLongToBeat\nFrDougal9000 Nintendo DS 1h 20m NR (Played on Easy)\nOidche Nintendo DS 1h 49m 90%\nMikeyMalibu Nintendo DS 3h NR Main Story\nPrivate Nintendo DS 3h 12m NR\nbeearmy Nintendo DS 3h 30m 80%\naleqhz Nintendo DS 4h 47m 70%\nCamden Nintendo DS 5h 70%\nAlexSouv Nintendo DS 7h NR\nPrivate Nintendo DS 8h 90%\nGinaGN Nintendo DS 12h 70%\nTremorC Nintendo DS 8h 80%\nMadai Nintendo DS 10h 90%\nNeoJ Nintendo DS 16h 80%\nDaigoro Nintendo DS 17h 25m 70%\naleqhz Nintendo DS 19h 70%\nkevon24 Nintendo DS 20h 80%\npeter_pumpkinhead Nintendo DS 21h NR\nNintendo DS 25h NR Rough estimate, played after EBA so I was already proficient.\n6DayWonder Acka Antcopter Ascotillion Bingox BuntyHoven Cass_se CatWillMew Cerrebe Corginand CrimsonDevil CurryMeniac Danno Drowze Duff EnyeTilde Private\tGlemn Private\tIkerlahera LaWon Lockbreak Marche100 MbiraBeat McBadger Metaloid Meudeujeu MrSands Private\tOn_Target Orewaaa Phillaro Poskito Reila SOUP32 STHunter SabreCat Salsao Still_Shrinkwrapped TayaLyn VLoiD42 Veilor WanhaWaari ZJMaster Zeushbien anomalan arkhan barto28 cjquines danddjosh2000 dark_amethyst densetsu donnydork geeno92 goldenboy hiphopjesus infinityJKA japan_gamer_seb jetsaito juziro kuejoh littlebigstep rusocabron Private\ttukangreview typ12 vilet woodencpu yedo


60 gaztek parte hartuko dute B-tubber egitasmoan | Azkue Fundazioaren Egunkaria\n2019(e)ko apirilak 8\nBilboko Udaleko Euskara eta Hezkuntza Sailak, Azkue Fundazioarekin elkarlanean, B-Tuber proiektuaren hirugarren edizioa ondu dute, eta partaidetza erabatekoa izan da, plaza guztiak bete baitira. Hala, 2004-2007 urte bitartean jaiotako 60 gazte bilbotarrek parte hartuko dute hil honetan Euskarren Etxean egingo diren bi lantegietan, Bilbon.\nB-Tuber lantegian gazteek bideoak euskaraz sortu, editatu eta YouTube bidez ezagutarazteko beharrezko guztia ikasiko dute. Horretarako formakuntza saio dibertigarri eta praktikoak eskainiko zaizkie gazteei.\nProiektuak doako bi ikastaro biltzen ditu. Batetik, Oinarrizko Youtuber Lantegia, Youtube kanal bat eta bideoak sortzeko proposamena da. “Youtuben zure kanala sortu eta kudeatzen ikasteaz gain, bideoak sortu eta editatzen ere ikasiko duzu”. Bestetik, Youtuber Lantegi Aurreratua, “Youtube ezagutu eta bideoen edizioan moldatzen direnei” zuzenduta dago.\nEkainera begira, bi lantegi berri onduko ditu Bilboko Udalak.\nAzkue Fundazioak hezkuntza eta teknologiari buruzko “10 minututan” podcasta babestuko du


Zelan burutu? | Verbum\nInicio » Euskara » Expresión Escrita » Trabajo Académico » Zelan burutu?\nThis entry was posted in Proceso and tagged Berrikustea lan akademikoetan egindako huts ohikoenak Planifikazioa Testualizatzea on 30 julio, 2014 by Sofía González.\nLan akademikoak egiteko, hiru fase bereizten dira. Berez ez dira sekuentziak, prozesua zirkularra delako, hiru faseak behin eta berriz errepikatzen direlako idazlearen beharren arabera.\nBibliografia eskura duzun ala ez (gerta daiteke beharrezko duzun informazioa/liburuak/artikuluak eskura ez izatea edo zaila izatea lortzen)\n2.- Jaso ideia nagusiak eta balizko antolaketa. Bien bitartean, irakurri adituek idatzitakoa gaiaren gainean, zure ezagutza hobetzeko eta handitzeko. Horretarako,\nBibliografia oinarrizkoa bilatu\nFitxa bibliografikoak egin eta jaso aipuak (testualak eta parafraseatutakoak), grafikoak, zehaztasun bibliografiko guztiak (autorea, argitaletxea, urtea, orrialdea….)\nHasieratik sintetizatu edota laburtu\nZehaztu eta mugatu gaia.\nHasi antolatzen eta egituraketa egokiena jorratzen\nBehin eskema eginda eta oinarrizko bibliografia irakurrita, hasi idazten. Ez da beharrezkoa lehen puntutik hastea.\nErabili testu prozesadoreak, lana errazten dutelako. Lagunduko dizute informazioa bilatzen eta antolatzen («corta y pega»).\nEz kezkatu informazioak gainezka egiten badizu. Oro har, ohikoa da digresioak, gaiaren beste ikuspegi batzuk agertzea, hierarkia berriak… Komeni da, hasieran, guztia jasotzea; gero erabakiko duzu zer erabili eta zer ezabatu.\nBaliatu azalpenaz eta argumentazioaz\nZaindu ideien eta idatzi osoaren koherentzia eta egokitasuna, baita puntuazioa eta zuzentasuna ere\nGogoan izan huts ohikoenak:\nLuzera ez zaintzea.\nMarjinik gabeko lana, justifikatu gabekoa\nLetra tamaina eta lerroartea ez zaintzea\nOrtografía, puntuazio okerra\nAipuak gaizki baliatzea\nUrrundu testutik eta irakurlearen rola hartu, idazkia baloratzeko, : Ulergarria da? Zuzena da? Egokia da? Lagungarria suerta dakizuke beste ikaskide/ezagun batek idazkia irakurtzea. Aztertu eta baloratu bere proposamenak eta, gero, horien arabera beharrezkotzat jotzen dituzun aldaketak egin.\nGogoan izan, ondorioetan, agertu behar duzula lan osoan jasotako informaziotik eta ekarritako datu objektiboetatik ondorioztatzen dena. Ez egin balorazio subjektiborik.


Ikastaro politikoari hasiera | EAJ-PNV Zarautz\nYou are at:Home»Euskadi»Ikastaro politikoari hasiera\nIkastaro politikoari hasiera\nBy on\t 08/29/2011 Euskadi, Gipuzkoa, Zarautz\nEBBko presidente Iñigo Urkulluren ustez, Konstituzioa aldatu badaiteke krisi ekonomikoari aurre egiteko, “nazio bezala gure eskubideak onartuak izan daitezen konstituzioaren aldaketa eskatuko dugu”.\nZarauzko Lege Zaharren enparantzan eman dio hasiera urtero bezala EAJ-PNVk kurtso politikoari. GBBko presidente Joseba Egibarrek esan duenez, azkeneko 35urteetan EAJ-PNV izan da herri honen norabidea erakutsi duena, eta honakoa gaineratu du: “Garbi geratu da alderdiak asmatu duela; izan ere, politika eta indarkeria ezkongarriak ez zirela esan genuen. Egun ez dago erakundeetan ordezkaritza duen alderdi politikorik indarkeria eta politika ezkongarriak direnik esaten duenik”.\nIldo berean, Egibarrek Ezker Abertzaleari ondorengo kritika egin dio: “Batzuk mundua beraiek sortzen dutela uste dute. Sortu deitu diote beraien alderdi politiko berriari eta puntu eta aparte bat dagoela dirudi; izan ere, iadanik ez dago ikurriñekin arazorik, eta iraultzailearen praxia dela diote”. Ildo beretik, GBBko presidenteak Ezker Abertzaleari segidakoa gogoratu dio: “Herri honek ibilbidea badu, ondorioz, ezin da esan orain dela garaia Madrilen Euskal eskubide nazionala defendatzeko. Non egon dira orain arte? Garai politiko berria ezarri nahi dute, herri honek azkeneko 35urteetan ezer egin izan ez balu bezala”.\nHonenbestez, Joseba Egibarren iritziz, EAJ-PNVk hasitako bideari eutsi behar zaio; alabaina, Franko hil zenean indarkeriaren aurkako aldarrikapena egin eta gero, egun aldarrikapen hori, giza eskubide guztiak pertsona guztientza, gizarte osoaren aldarrikapena da. Halaber, erabakitzeko eskubidea ere aldarrikatu du Egibarrek, eta honakoa esan du: “Erabakitzeko eskubidea ez da erromantizismo hutsa, gizarteak aurrera egin dezan da. Euskaldunon etorkizuna euskaldunok hartutako erabakiengatik igarotzen da”.\nEkonomia Euskadiren etorkizunean garrantzi handia duela adierazi du Joseba Egibar GBBko presidenteak, eta segidakoa ohartarazi du: “Kalifikaziorako agentziak esan duenez, Estatu espainiarreko egoera ekonomikoak euskal ekonomiaren hazkunderako oztopoa da. Horregatik, gure etorkizuna irabazi nahi badugu ekonomian, gure enpresetan inbertitu behar dugu, eta horretarako euskal notasuna eraikitzeko tresnak eskura eduki behar ditugu. Egungo Eusko Jaurlaritzak ordea, ez du horretan sinisten eta Espainian disolbatu nahi gaitu”.\nAmaitzeko, GBBko presidenteak adierazi duenez, batzuk sorkuntza lanetan promesak egiten eta beste batzuk herri honetan sinisten ez duten bitartean, EAJ-PNVk lan egokia egiten jarraituko du, euskal instituzioetan eta Euskal Herrian sinisten duelako.\nIÑIGO URKULLU: “KONSTITUZIOAREN ALDAKETA ESKATUKO DUGU HERRI BEZALA GURE ESKUBIDEAK ONAR DAITEZEN”.\nEBBko presidente Iñigo Urkulluk hartu du hitza ekitaldi politikoari amaiera emateko. Urkulluk esan duenez, garai berria hasi da, eta Euskadirako estatus politiko berriaren proposamenarekin hasiera ematen diogu. Ildo beretik, EBBko presidenteak honakoa gaineratu du: “Krisi egoeratik ateratzeko konstituzioaren aldaketa egitea posible bada, guk konstituzioaren aldaketa eskatuko dugu, herri bezala gure eskubideak onar daitezen”.\nEra berean, Euskadirentzat hain garrantzitsua izan daitekeen konstituzioaren aldaketa proposamenaren aurrean, Lopez lehendakariaren inmobilismoa salatu du Iñigo Urukulluk, eta segidakoa azpimarratu du: “Ez gaude ados PPk eta PSOEk adostu duten presazko prozedura honekin. Non da Patxi Lopez euskaldunon eskubideak defendatzeko?”. Honenbestez, Kontzertu Ekonomikoaren Batzorde mistoa konbokatu ez izana kritikatu du.\nBestalde, EBBko presidentea Bilduri ere zuzendu zaio eta ondorengo mezua helarazi dio: “Bildu errealitatetik kanpo bizi da, eta gainera ez du egiten gizarte guztiak nahi duena, hau da, ETAri behin betiko armak uzteko eskaria”. Elkarrekin Espainiako hauteskundeetara joateko eskaintzari buruz, Urkulluren iritziz, EAJ-PNV ez da Madrilera joango egun batean eskumuturra altxatuta oihukatzeko, izan ere Euskadi egunero lan eginez altxatzen baita, eta EAJ-PNVk hori egiteko gai dela erakutsi du.


Bitoriano Etxaberi eman dio Jaizkibelek Berdintasun Saria | Gizartea | Berria\nBitoriano Etxaberi eman dio Jaizkibelek Berdintasun Saria\n2018an irailaren 10eko mezan erakutsi zuen ausardia saritu dute epaimahaikideek. Eta «herria uztera» behartu zutela erantsi dute. Duela 25 urte alarde parekidearen alde kalera atera ziren emakumeei omenaldia egin diete.\nEtxabe, saria jasotzen. / Jaizkibel konpainia Tamaina handiagoan ikusi\nHondarribiko Jaizkibel konpainiak Berdintasun Saria eman zuen atzo arratsaldean, Itsas Etxeko auditoriumean. Bitoriano Etxabe apaizak jaso zuen. Bidasoko Hitza-k azaldu duenez, Garbiñe Biurrunek, Maddalen Iriartek, Nieves Alzak, Arantza Egigurenek, Iñigo Lamarkak eta Xabier Lapitzek osatutako epaimahaiak bikarioak «konponbidea lortzeko egindako ahalegina» aitortzea erabaki dute, horretarako «ausardia» erakutsi baitzuen. Areago, «herria uztera» behartu zutela erantsi du epaimahaiak argudioen artean.\nDuela hiru urte gertatu zen. Bitoriano Etxabe Jasokunde eta Sagarrondoko Andre Mariaren Eliz Parrokiko apaiz zen orduan, eta irailaren 8ko egun hura «bortitza» izan zela dio Etxabek Bidasoko Hitza-n. Jaizkibel konpainia parekideak Kale Nagusia igaro ahala bizi izandakoari «oso gogorra» iritzi dio elizgizonak. Testuinguru horretan herriak eta familiek bizitako «sufrikarioari» erreparatuta, 1638ko setioan hildakoen omenez irailaren 10ean egin ohi den meza baliatu zuen bildutakoen artean mezu bat zabaltzeko: «Hitz egiteko». Ondoren, «jaiotzear dauden hondarribiarrei utzi nahi diegun herria hori ote den» galdetu zuen Etxabek.\nHautsak harrotu zituen parrokoak esandakoak, eta meza entzuten zegoen emakume bat aldarera igo zen haren eskuen artetik mikrofonoa kenduz. Handik gutxira trasladoa eskatu zion Etxabek Jose Ignacio Munilla Donostiako elizbarrutiko gotzainari, eta apaizak egun batetik bestera agur esan zion herriari. «Esan nituenak esan nituen, hala sentitzen nituelako, eta oraindik ere horrela sentitzen dut. Oso bortitza izan zen; sufrikarioa familietan, bi aldeetan, horixe ikusi dut. Sufrikario hori, zergatik?», jaso du Rebeka Ruizek Bidasoko Hitzan. Ildo horretan, etorkizuneko belaunaldietan jarri du begirada Etxabek, eta «itxaropentsu» agertu da, «denborarekin, belaunaldi berriekin, aurrerapausoak» emango direla uste baitu.\nHorrez gain, sariak emateko ekitaldian omenaldi bat egin zieten duela 25 urte alarde parekidearen alde kalera atera ziren emakumeei.\nMila mila esker orain dela 25 urte Alardean parekidetasunaren alde bideari hasiera emateagatik.\nGure omenaldi xumea. pic.twitter.com/vHBnMs1DjG\n— Jaizkibel Konpainia (@Jaizkibel6) September 19, 2021\nEkainean Irunen izan zen 25. urteurrena, eta irailaren 8an, Hondarribian. Urteurren horren harira, BERRIAk Ixabel Alkain eta Mertxe Tranche elkartu zituen elkarrizketa baterako.


Euskaltegien ikasturterik "malguena" dela diote erakundeek, herritarrak ikastera animatzeko\nEuskaltegien ikasturterik “malguena” dela diote erakundeek, herritarrak ikastera animatzeko\nEsate baterako, B2 mailara arte doakoa izango da euskara ikastea, beti %75eko asistentzia bermatzen eta B2aren arteko maila gainditzen dutenentzat\nAbian da dagoeneko 2020-2021 ikasturtea euskaltegietan eta, horrekin batera, Euskara ikasteko zure formula lelopean kanpaina martxan da ere. Gipuzkoako Foru Aldundiak kanpainarekin bat egiten duela adierazi du, eta euskara ikastera animatu nahi izan ditu herritarrak, euskaltegien “inoizko ikasturterik malguena eta seguruena” probestuz.\n“Gipuzkoan kokatuta dauden 41 euskaltegietan ahalegin handia egiten ari dira ikasleei ahalik eta moldagarritasunik handiena eta eskaintzarik zabalena errazteko”, dio Aldundiak zabaldu duen oharrak. Era berean, Euskadiko euskaltegien sarea sustatzen duen HABE erakundeak eta euskaltegiek apustu sendoa egin dute osasun eta segurtasun baldintzak bermatzeko, ikasleak seguru senti daitezen ikasprozesuan.\nGainera, Eusko Jaurlaritza, HABE eta Aldundiko ordezkariek gogorarazi dutenez, euskara ikastea doakoa izango da B2 mailara arte, beti ere ikasleek bi baldintzak betetzen badituzte: %75eko asistentzia bermatu eta B2 mailara arte dagokien maila gainditu (ikasprozesuan aurrera egin). Doakotasun eredu hori lortu ahal izateko, erakunde bakoitzak ekarpen ezberdinak egingo ditu, guztira ia 4 milioi euro jarriz (3.928.000 euro). Eusko Jaurlaritzak 3 milioi jarriko ditu aurten eta Gipuzkoako Foru Aldundiak, berriz, 42.000 euro baino gehiago.\nFuntsean, lau eratako ikastaroak eskainiko dira euskaltegietan, “baina horien baitan malgutasun handia eskainiko da”. Lehenik eta behin, ohi moduan, aurrez aurreko ikastaroak eskainiko dira, dio Aldundiaren komunikatuak, “beti ere segurtasun baldintza guztiak bermatuz ikasgeletan”. Era berean, jardun biko ikastaroak eskainiko dira, aurrez aurreko jarduna zein ez-presentziala uztartuz. Hirugarrenik, autoikaskuntzan oinarritutako ikastaroak eskainiko dira, inoiz baino aukera gehiago eskainiz norberaren ordenagailutik ikasteko. Azkenik, bideokonferentzia bidezko taldeak osatuko dira, ikasgela birtualen bitartez eta irakasleen laguntza eskainiz. Talde eta ordutegi finkoetan eskainiko dira.\nHorrez gain, ohi moduan, barnetegiak eskainiko dira, bai eta talde eta enpresentzako ikastaro berezituak ere.\n“Euskara ikasteko ahalegina eta pausoa ematen duten horiek guztiek merezi dute gure babes osoa eta errekonozimendua. Bizi dugun egoera zail honetan, laguntza horri eutsi eta ikasleei ahalegin horretan jarraitzeko bidea erraztu nahi diegu”, laburbildu du Garbiñe Mendizabalek, Hizkuntza Politikako foru zuzendaria.\nTags: diputacioneuskeraGobierno vasco\nNace Badalab para liderar la revitalización del euskera


Euskararen Ginkana lehiaketa - Euskal Herriko Euskararen Ginkana 6. edizioa - Proba: 4.proba\nEkologia gaietan aktibismo handia dago zorionez. Euskarak ere jende ugari mobilizatzen du. Izango al gara hizkuntza-ekologistak?\nArnasguneen garrantziaz aritu gara dagoeneko. Euskararen erabilerarekin lotutako kontzeptua da: euskara eguneroko jarduneko hizkuntza den eremuak dira arnasguneak, hizkuntza gutxitu batentzako, berebiziko garrantzia dutenak. Zuen inguruan dituzuen hainbat arnasgune aipatu zenituzten lehen proban: herriak, ikastetxeak, elkarteak... Ezagutzera eman ditzagun!\nHau da 4.proba honetan egin behar duzuena: zuen inguruko arnasgune bat edo batzuk identifikatu, eta horien garrantzia aldarrikatzeko ekintza bat burutu, "Hau euskararen arnasgune bat da, zaindu dezagun!" mezuarekin.\nBidali zuen ekimenaren argazkiak edota bideoa erantzun gisa!\nEpea: 2019ko otsailaren 21a.\nEkintza egin eta argazkiak edota bideoa bidaltzeagatik, 15 puntu jasoko dituzue.\nAdi! ekintza ikusgarrienak 2 puntu gehigarri jasoko ditu, eta ekintza eraginkorrenak 3 puntu gehigarri!\n* Antolakuntzak irizpide hauek baloratuko ditu puntu gehigarriak banatzerako orduan:\nIkusgarritasuna (originaltasuna eta hartzaile kopurua)\nEraginkortasuna (ekintzaren helburuaren betetze maila eta mezuaren ulermena)\nMila esker arnasguneen zaintzaren aldarrikapena kalera eramateagatik!\nEgindako ekintzetan, Ginkanarako bereziki egin direnak lehenetsi ditugu, eta beraz, hauek dira aukeratu ditugun ekimen onenak:\n- Eraginkorrena: Amets Gaiztoak (3 puntu)\n- Ikusgarriena: Kurutziaga eta Gu bai gu, 50 urtez! (berdinketa egon denez, puntu bana)\nHarriberri Oletako Gurasoen Euskara Batzordea\nKaixo, guk Ereñozu aukeratu dugu arnasgune moduan, eta hau da prestatu dugun bideoa, espero dugu zuen gustokoa izatea. https://youtu.be/_J13H2o0oJQ\nGure helburua euskara bultzatzea eta jendea mintzatzea arnasguneen inguruan izan da. Honetarako, korrika egin dugu arnasgune ezberdinetatik honetaz informatuz.\nHona hemen egindako lanketa aste honetan (bideoa):\nHona hemen Amets Gaiztoak sortutako arnasguneak\nHemen bidaltzen dizuegu gure eguneroko arnasgune jendetsuenean eginiko ekintza ikasle eta irakasleen artean.\nProba honetarako gure taldeak Alai Batza Aisialdi Elkartean egiteko ekintza bat prestatu dugu, izan ere, gure aisialdi elkartea arnasgune bat izan daiteke. Ekintza gutziak euskaraz egiten dugu, euskaraz hitz egiten dugu eta euskaraz jolasten dugu. Hau da, aisialdi euskaldunaren aldeko apustua egiten dugu. Horregatik, bertan egiteko ekintza bat prestatu dugu. Euskararen erruleta izeneko ekintza egingo genuke haurrekin. Erruletaren bidez euskaraz eta euskararekin jolastuko genuke, izan ere, jolasaren bidez gaiak lantzea oso interesgarria eta dibertigarria da. JHorrela euskal kulturako gaiak ere landu ditzazkegu. Erruleta guk geuk egina da eskuz. Bideoaren atalean duzue ekintzaren bideoa.\nIkastola arnasgunea da, baina euskara erabiltzearen garrantziaz jabetzeko eta arnasgune hori zabaltzeko ekintza hau burutu genuen, hemen duzue youteko lotura eta argazki pare bat\nBideoa ikusi Argazkia ikusi Argazkia ikusi\nHernaniko Larramendi 11, behea da arnasgunea; bertan dago Kronikaren erredakzioa, eta bertan bat egiten dute euskararen alde lan egiten duten beste hainbat ekimenek ere: Dobera Euskara Elkartea, Euskara Ari Du elkartea, Hernaniko Bertso Eskola eta Hernaniko AEK euskaltegiak ere. Eraikin honetan euskara da oinarri, euskara da lan egiteko hizkuntza eta euskara da hizkuntza entzunena. Hori dela-eta, dudarik gabe Hernaniko eragileen euskararen arnasgunea.\nDeskargatu Argazkia ikusi Argazkia ikusi\nGU BAI GU, 50 URTEZ!\n"Hau euskararen arnasgune bat da, zaindu dezagun!" #4proba #gubaigu50urtez #euskararenginkana\nBideoa ikusi Argazkia ikusi\nLasarten EUSKARAZ bai!\nLandaberri Ikastola publifikatuari egindako omenaldia da hau, 2016.urtean 50 urte betetzen zituelako Lasarte-Oria euskalduntzen. Gure herrian dugun arnasgune handienetako bat dela uste dugu, bertan ez zelako euskara bakarrik sustatzen, baita euskal kultura. Argi dago Landaberri zaindu beharrekoa dela lasartear euskaldunak nahi baditugu. Duela bi urte gauzatutako omenaldian, eskolako ikasle eta irakasle guztiok hartu genuen parte, urteurrena izan zen astean bertan hainbat ekintzak egin zirelako.\nEuskaraldian zerbaitez konturatu bagara, besteak beste, arnasgunea norbanakoa dela da, betiere, geure burua iragartzen badugu: Belarriprest eta Ahobizi txapa, kasu.\nBada, horren aldeko apostua egin dugu guk. geu gaudeneko tokia arnasguneada, eta argi gera dadila nortzuk garen, Euskal Herriak jakin dezan, hemen bideoa!\nHemen gure ekimena!


Aurkezpena - Eusko Ikaskuntza - Kongresua - Mendeurrena - Kongresua - Mendeurrena\n1918. urtean sortu zenetik guztira 17 kongresu egin ditu Eusko Ikaskuntzak, bi helburu nagusirekin: batetik, ikerkuntza eta kultura sustatzea, eta, bestetik, Euskal Herriaren erronken eta beharren inguruko prospekzioa egitea, aurrerabidea xede.\n2018ko udazkenean egingo da Eusko Ikaskuntzaren XVIII. Kongresua, Geroa Elkar-Ekin / El futuro que nos (re)une / Notre futur ensemble lemapean. Aurten betetzen den Eusko Ikaskuntzaren mendeurreneko ekitaldi nagusia izango da.\nKongresuan, bost gai estrategikoren inguruko lanen emaitzak aurkeztuko dituzte. Herrialde osoan hiru urtez garatu dituzte lanak. Hausnarketa-prozesu horretan profesionalek eta adituek, gizarte zibilak, gizarteko, politikako eta ekonomiako eragileek, erakunde publikoek eta abarrek hartu dute parte.\nGeroa Elkar-Ekin / El futuro que nos (re)une / Notre futur ensemble lemapean, Eusko Ikaskuntzaren XVIII. Kongresua Mendeurreneko ekitaldien amaiera izango da. Programa bost saioetan egituratuko da, 2015az geroztik Eusko Ikaskuntza bultzatzen ari den bost proiektu nagusiekin lotuta dagoena. Saio bakoitza euskal hiriburu batean ospatuko da. Hau da egutegia:\nIrekiera: Nahi dugun gizartea, izango dugun gizartea. Baiona, urriaren 5ean\ne5: Euskararen Etorkizuneko Eszenarioak Elkarrekin Eraikitzen. Gasteiz, urriaren 19an\nGizartea: Aniztasuna eta kohesioa. Iruñea, urriaren 26an\nGarapen sozio-ekonomikoa. Bilbo, azaroaren 9an\nGobernantza Demokratikoa. Donostia, azaroaren 16an\nItxiera: Geroa Elkar-Ekin. Oñati, azaroaren 23an\nBost atal horien emaitzek bat egingo dute azken saioan, eta bertan Kongresuaren ondorio nagusiak aurkeztu eta eztabaidatuko dira: azaroaren 23an, Oñatin. Azaroaren 24an, aldiz, Oñatin ere, ekitaldi instituzional handi bat egingo da eta, bertan, agintariak, Eusko Ikaskuntzako kideak eta euskal gizarteko hainbat lagun bilduko dira. Hainbat jardueren bitartez, jai eta partaidetza izaera emango zaio egun garrantzitsu horri.\n5 ikerketa proiektu\nNAHI DUGUN GIZARTEA, IZANGO DUGUN GIZARTEA (Etorkizuna irudikatuz)\n«Etorkizunaren aurrean, lau jokabide-mota ditugu aukeran: ostruka pasiboa, hau da, aldaketak jasaten dituena; suhiltzaile erreaktiboa, hau da, sutea piztutakoan itzaltzeaz arduratzen dena; ziurtatzaile preaktiboa, zeinak bere burua prestatzen baitu gerta daitezkeen aldaketei aurre egiteko, badakielako prestakuntza prebentzioa baino garestiagoa izan ohi dela; konspiratzaile proaktiboa, hots, berak nahi dituen aldaketak eragiten saiatzen dena».\nNahi dugun gizartea, izango dugun gizartea euskal gizarteak mende honen erdialdean izango duen etorkizunari buruz elkarrekin hausnartzeko proiektua da. Herritar xeheak eta adituak bilduko dituen foroetan oinarritzen da proiektuaren metodologia. Elkarrizketaren ondorioz, gaurko eta biharko ekintza proposamenak eta posizionamenduak sortuko dira, etorkizun kolektiboaren eraikuntzan parte hartzeko ikuspegiarekin.\nProiektuak helburu bikoitza du:\n- Alde batetik, gugan eragiten duten gaiekiko euskal gizarteak adierazten duen geldotasuna eta utzikeria gainditzea eta, horretarako, pertsonak pausaldian, hausnarketan, elkarrizketan eta elkarbizitzan trebatzea.\n- Beste alde batetik, etorkizunerako nahi ditugun balizko agertokien ikuspegia irudikatzea, gizarteak berak asmatuta eta azalduta, kontakizun inpresionistatik abiatuz. Azken asmoa: emaitza berritzaileak eta probetxugarriak lortzea.\n1) Hezkuntza eta ezagutzaren gizartea\n2) Erronka demografikoa\n3) Herri txikien etorkizuna\nEUSKARAREN ETORKIZUNEKO ESZENARIOAK ELKARREKIN ERAIKITZEN (e5)\nHizkuntza suspertzeko prozesua itxaronaldian dagoela zirudien, ez aurrera ez atzera. Ezinbestekoa zen marko interpretatibo berri bat eta ordezko ikuspegi bat sortzea, ziklo hori bukatu eta beste bat abian jartzeko. Hain zuzen, norabide horretan orotariko ekimen interesgarriak ari dira sortzen elkarte mugimenduen, gizarte-erakundeen, eragile politikoen eta instituzionalen eskutik.\nEuskalgintzak une honetan dituen erronkei erantzuteko irtenbide irudimentsuak behar ditugu. Ildo horretan, edozein bide aukeratzen dugula ere, euskararen alde orain arte egindako lan eskergari jarraipena eman behar diogu, ekintzailetza suspertuz eta euskaldunen komunitatea trinkotuz. Betiere printzipio bera oinarri hartuta: hizkuntza gutxituak suspertzeko, diziplina arteko lankidetza ezinbestekoa da.\nHiru jardunbide jarriko dira abian, datorren hamarkadetarako euskalgintzaren errealitate berri bat eratzen laguntzeko:\n- Euskaraz garatu nahi duen komunitatearen indarguneen azterketan oinarrituz, gizarte-eraldaketarako praxia bultzatzeko aukera emango duen interpretazio-esparru berria sortuko dugu.\n- Komunitatearen kapitaletan oinarrituz, etorkizunerako nahi ditugun agertokien konstelazioa irudikatuko dugu.\n- Ekarpen teoriko eta praktiko ugariak bilduz, nahi ditugun agertokien konstelazio horretara iristeko ibilbide-orria diseinatuko dugu.\n1) Euskal komunitatearen kapitalen analisia\n2) Etorkizuneko amestutako Eszenarioen konstelazioaren irudikapena\n3) Desiratutako Eszenarioen Konstelazio horretara iristeko bide-orriaren arkitekturaren lanketa\nGIZARTEA: ANIZTASUNA ETA KOHESIOA\nAzken urteotan aldaketa sozial, ekonomiko eta politiko sakonak ari dira gertatzen munduan eta nazio-eremuan. Oraindik argitzeke dago zein den euskal gizartearen identitatearen eta kulturaren errealitatea mundu globalizatu eta digitalean.\nNazio-eremuko aditu batzuek lantaldea osatu dute kontzeptualizazio berri hori lantzeko. Ideologien gainetik, dimentsio akademiko eta teorikoan oinarritzen dira Dibertsitatea, kultura eta identitateak gaia jorratzeko.\nEuskal Herriaren eraldaketa-prozesuan eragiten duten funtsezko elementuak aztertuko dira: balioak, kultura-artekotasuna eta identitatea, besteak beste. Horretarako kontuan hartuko dira euskal komunikazio-sistema eta IKTen eragina.\nHorrekin batera, funtsezkotzat jotzen da kulturaren sustapena eta zabalkundea, balio sozioekonomikoa eta integratzailea delakoan.\nGlobalizazioak eta egungo gizarte konplexuak elkarren arteko konfiantza jaitsiarazi du eta herri proiektuak eraikitzeko herritartasunaz eta balio partekatuaz hitz egin beharra dago. Aniztasunaren aniztasuna, bizikidetza eta kohesioa indartzeko bideak izango ditugu hausnarketa gai. Hezkuntzak, komunikabideek, ingurune digitalak eta kulturak zer paper jokatzen duten komunitatearen kohesioan, izaera kritikoaren sustapenean, bilgune espazioen eraikuntzan aztertuko ditugu.\n1) Aniztasuna eta kohesio bideak\n2) Euskal Komunikazio sistema eta testuinguru digitala\nGaur egun funtsezkoak diren galdera batzuei erantzun nahi die Euskal gizartea eta enpresa proiektuak:\n– Zer da, gure ustez, «garapen sozio-ekonomikoa»?\n– Zer eredu sozio-ekonomiko ari dira sortzen? Zer gaitasun dugu paradigma berri horietarantz jotzeko?\n– Zer balio eta ezaugarri bereizgarri dituzte gure enpresek?\n– Nolakoak dira (eta izan behar dute) enpresen arteko lankidetzak, eta enpresen eta instituzioen artekoak?\n– Nola gaude kokatuta Europan eta ingurune globalean? Zer apustu egin behar ditugu?\nProiektuak oinarrizko ezaugarri jakin batzuk ditu, Eusko Ikaskuntzaren ezaugarri bereizgarrietan oinarrituta:\n- Nazioarteko joeren eta aldaketen azterketa.\n- Euskal Herriari erreparatzea, lurraldeari buruzko ikuspegi zabaletik.\n- Ikuspegi sistemikoa.\n- Diziplina anitzeko lana.\n- Arreta berezia berrikuntzari.\n- Historiaren eta orainaren azterketa, hausnartu eta etorkizunari buruzko proposamenak egiteko asmoz.\n- Ezagutza berria sortzea baino gehiago da gaur egun dakiguna aztertu eta sozializatzea, eta gizartean eragitea.\n- Azterketa teorikoa eta kasu errealen azterketa uztartzea (teoria eta praxia).\n- Proposamenak eta gomendioak.\n- Erreferentziako institutuen, elkarteen eta mugimenduen partaidetza sustatzea, baita pertsonena ere.\nGailentzen ari diren eredu sozioekonomikoen eta enpresa ereduen inguruan hausnartzea, gure etorkizuneko erronka handiei buruzko azterlanak eta proposamenak egitea, eta iritziak eta hausnarketak gizartearekin partekatzea.\n1) Ongizate eredua\n2) Lurralde Estrategiak eta jasangarritasuna\n3) Enpresa eta lan harremanen ereduak\nLurralde arteko gobernantza-eredu berri batean oinarritutako egitura soziopolitiko berri batek Europan kokapen hobea (kokapen geoestrategikoa esparru atlantikoan) lortzeko aukera emango die Euskal Herriko lurralde guztiei.\nProzesuan zehar egin diren galdera batzuk:\n– Egituraketa soziopolitikoak zentzua ematen dio lurraldeari: zein dira eraldaketa soziopolitikorako elementuak?\n– Zein dira edo izan daitezke lurralde arteko gizarte-proiektu berezitu, egonkor eta bideragarri bat egiteko aukera emango duten elementu komunak?\n– Zer kohesio-maila daude (sektorialak, administratiboak, arauemaileak, sozialak…)? Zer potentzialtasun? Zer ahultasun? Zer aukera?\n– Nola ulertzen dira gizartean kapital soziala, lurralde kapitala edo lurralde-adimena kontzeptuak, gobernantza ereduei dagokienez? Nola mugitzen dituzte lurraldeek euren ezagutzak eta nola egokitzen dira baldintza berrietara\n– Nola eraiki genezake kapital soziala lurralde baliabide gisa?\n– Nolako eragina du Internetek lurraldetasuna antzemateko eta ulertzeko eran?\n2017ko prozesuaren emaitzak Euskal Herriko lurraldeen Liburu Berdean hezurmamituko dira, bi helburu nagusi erdiesteko asmoarekin:\nLurraldeari buruzko mapa kontzeptuala proposatzea, dimentsio anitzeko errealitatea aintzat hartuta.\nEuskal lurraldeen kohesioaren eta elkartasunaren gaur egungo egoeraren partaidetzako diagnostikoa egitea.\nHorrela, Liburu Berdearen edukiak osatuz joango dira, eta proposamen-agenda partekatua zehazten hasiko gara, Euskal Herriko lurraldeen kohesioa eta elkartasuna indartzeko. Hau da, Liburu Berdean jasotako diagnostikoa eraldatuz joango da arian-arian Euskal Herriko lurraldeen Liburu Zuriaren lehen edizioan, eta bertan bilduko dira etorkizuneko agenda sozial eta instituzionalen oinarriak finkatzen lagunduko diguten agertokiak eta arkitekturak.\n1) Euskal lurraldea(k) munduan, Europan\n2) Euskal lurralde(ar)en harremanak estatu(ar)ekin\n3) Euskal lurralde(ar)en kohesio politikoa eta demokratizazioa


Tottenham Txapeldunen Ligako finalean, ezustean | Kirola | Berria\nTottenham Txapeldunen Ligako finalean, ezustean\n2-0eko bat irauli du Ajaxen zelaian, eta 2-3 irabazi du; Lucas Mourak sartu ditu Tottenhamen hiru golak\nFUTBOLA. Tottenham-Liverpool. Horixe izango aurtengo Txapeldunen Ligako finala. Premier ligako bi talde dira, hortaz, finalean. Azken unean lortu zuen atzo sailkapena Tottenhamek, 95. minutuan, 2-0eko bat irauli eta gero. Lucas Moura izan zen Ajaxen borreroa. Hark sartu zituen Tottenhamen hiru golak.\nPartida ondo hasi zen Ajaxentzat, bosgarren minutuan De Ligtek 1-0ekoa lortu baitzuen korner batean, buruz. Erreskadan berdinketako gola izan zuen oinetan Sonek, baina zutoinera badali zuen baloia. Ajax nagusi izan zen hurrengo minutuetan, eta kontraeraso batean bigarrena egin zuen. Ziyech izan zen golegilea, area ertzetik jaurtiketa oso on bat eginda.\n2-0ekoarekin kanporaketak erabakita zirudien. Baina bigarren zatiko lehen ordu laurdenean bi gol sartu zituen Lucas Mourak (55. eta 59. min.), bata jaurtiketa gurutzatu batekin, eta bestea Onana atezainaren huts bat baliatuz. Hor aldatu zen lehia. Ajaxeko jokalariak lotuta jokatzen hasi ziren. Tottenhamek 87. minutuan izan zuen kanporaketa iraultzeko lehen aukera. Veltmanek gol arrastoan atera zuen Vertonghenen baloia. Baina 95. minutuan Lucas Mourak ez zuen huts egin.


Valderejoko penintsula ezkutua\nArabako Mendebaldea Añana-Gesaltza-Valderejo(Parke Naturala)\nIBILBIDE MOTZ HONEN HASIERA Añana-Gesaltza herria izango da, erdigunearen ondo-ondoan ditugun gatzagek sortzen dioten itxura surrealistarekin. Uda aldean hurbiltzen bazarete, gainera, gatzaga ikusgarri hauetan nola diharduten lanean ikusiko duzue, hainbat mendetan zehar egin duten modu berean.\nMendebalderantz goazela, 5. kilometroan aurkituko dugun bidegurutzean Valderejoko Parke Naturalaren lehen kartela ikusiko dugu, eta horixe izango da eredua hemendik aurrera, errepide bakarti hauetan zehar bidea oso ondo seinalizaturik aurkituko baituzue.\nKartel horri jarraituz, segituan Getarian sartuko gara, Uribarri Gaubea udalerri zabaleko lehen auzo-herria. Monumentu erromanikotan aberatsa, gainera Erdi Aroko dorretxe ugari erakusten du, beren artean Luyando eta Hurtado Mendozakoa.\nLehenbiziko populagune hau zuzen zeharkatu ostean, lau kilometro ingururen bueltan, alde batean Angosto eta bestean Villañanez guneak geratuko zaizkigu. Eskuinaldeko Angostoko Ama Birjinaren Santutegi edo Komentua XVI. mendeko erretaula erakusgai duen jainkotegi polita da. Villañanez herritxoan bere aldetik, Baronatarren dorretxe ikusgarria nabarmentzen da. Gotorlekuak dorretxeaz gain, oraindik antzinako lubakia mantentzen du.\nIbilbidearen 13. kilometroan berriz, udalerri osoko erdigune funtzioa betetzen duen Uribarri Gaubea herria dugu.\n1,5 km. geroago, dagoeneko Burgosen sartzear gaudela, Gurendes herrixkatik pasako gara, Omecillo ibaia menperatzen duen mendixkatxo batean.\nHortik aurrera gure bidea Gaztelako (Burgoseko) lurraldeetan jarraituko dugu, Valderejok erdi betetzen duen arabar mendebaldeko penintsula honetan sartzeko aukera bakarra horixe delako (Arabako barnealdetik abiatuz). Horretan ari garela, 16,5. kilometroan San Millan de San Zadornil herritxoan sartuko gara eta 100 metro igaro ondoren ezkerrera egingo dugu (Burgosen ere Valderejorako bidea oso ondo seinalizaturik dago).\nLehenengo hau zeharkatu ostean, hurrengo herritxoa San Zadornil izango da, bertan eskuinerantz jo beharrez. 2,5 km. beranduago, saindu berbera aipatzen duen hirugarren populagunea: Arroyo de San Zadornil.\nAzkenik, 23,5. kilometroan berriz Araban sartzeaz batera Valderejo Parke Naturala hasten dela nabarituko dugu, landaretza gero eta ederragoa baita.\nLaster, parkeko zerbitzugune den Lalastra herrixkara iritsi, eta naturgune izugarri honek eskaintzen dizkigun lekuetaz gozatzen hasteko moduan izango gara.\nIradokizunik baduzu, akatsik topatu baduzu edo kexaren bat helarazi nahi badiguzu: ARGIA.com\nARGIA 142 PK 20160 Lasarte-Oria (Gipuzkoa)\nTel: (943) 371545 / Faxa: (943) 373403


EKIÑE | erritarrak | GAUR8 - mila leiho zabalik\nAmagoia Mujika Telleria eta Iker Gurrutxaga\nEkiñe Casado Uriarte arrasatearra da, 18 urte ditu eta bere lehen diskoa kaleratu du, bost abestiko sorkuntza txikia, lagunartean eta mimoz Shot! grabazio estudioan jositakoa. «Besterik ez» izena du lanak, musikariaren hitzetan horixe baita, «musika besterik ez», bakoitzaren azalean testura propioa hartzen duena. Eta bera Ekiñe da, besterik ez.\n«Proiektua gorpuztu samar zegoenean jabetu ginen denak emakumeak ginela. Ez zen bilatutako zerbait izan, natural sortu zen eta hori askoz ere ederragoa da»\n«Badauzkat sorkuntza gehiago, baina momentuz ez ditut jendaurrean abestu. Kostatu egiten zait nire sorkuntzak erakustea. Ni prest nagoenean erakustea gustatzen zait»\nMusika adierazpidea da berarentzat. «Musikaren bidez askoz hobeto azaltzen dut esan nahi dudana». Umetatik trikitia eta panderoa jo eta gozatu ditu eta bidaide garrantzitsuak izan dira berarentzat Maixa Lizarribar eta Ines Osinaga, besteak beste. Duela bizpahiru urte igo zen lehen aldiz oholtza gainera gitarra aldean hartuta, Arrasateko taberna batean. Urduritasuna gozamen bihurtu zitzaion segidan eta «oso ondo» sentitu zen oholtzan kantuan. «Esateko zerbait nuela eta parean nituenei esaten nuena interesatzen zitzaiela sentitu nuen. Mikro bat daukadanean, pribilegio hori daukadanean, esanahia daukaten gauzak esateko baliatzea gustatzen zait», azaldu du.\nEkiñe Arrasatekoa da, musika tradizio sakoneko herrikoa, eta horrek badu arrastoa berarengan. «Shot! estudioko Iñaki Bengoak askotan esaten zidan, ‘Ekiñe, zerbait duzunean esan’. Eta banituen sorkuntzak, baina zalantza mordoa ere bai. ‘Jendeari gustatuko zaio?’, ‘Ni ondo sentituko naiz?’. Kostatu egin zait mentalizatzea, nire sorkuntzak jendaurrean aurkezteko pausoa ematea, baina azkenean eman dut. Arrasate oso herri musikala da, talde mordoa egon da beti eta sortzaileek lan asko kaleratu dituzte betidanik. Eragin hori ere izan dut, herriko dinamika horrek lagundu dit». Lagunez inguratuta osatu du bere lehen lana; Maialen Oleaga, Uxue Alkorta, Goiatz Salbador eta Olatz Urkia musikari eta lagunak izan ditu alboan eta horrek ere mesede handia egin diola aitortu du. «Ederra izan da, proiektu honetan sinisten duen jendez inguratuta egon naiz eta hori oso polita da».\n“Besterik ez ” lana Shot! estudioan grabatu dute Iñaki Bengoa teknikariarekin. «Aurretik ere estudioren batean izandakoa naiz. Lehenengoz nire lan batekin sartzen nintzen aldia zen honakoa, ordea, eta eskerrak Iñakiri. Otsaileko azken asteburuan grabatu genuen, bi egunetan. Egin eta aurrera. Behin egin eta gero, eskuetan erre egiten didate halako gauzek eta erakutsi egin nahi nuen ahalik eta lasterren. Polita izan zen grabaketan nire kantuak gorpuzten ikustea instrumentu desberdinak gehitzen joan ziren heinean».\nBidearen hasiera izan daiteke\nBost kantu, instrumentazio eta ekoizpen handiegirik gabe, ahotsari behar besteko garrantzia emanaz. Horixe da Ekiñek diskoan eskaintzen duena. «Izenburu hori jarri diot, ‘Besterik ez’, horixe delako. Nik badakit niretzat zer den eta entzuten duen bakoitzarentzat desberdina izatea nahi nuke. Bidearen zatitxo bat da, badakit bidea daukadala egiteko, baina lorpen bat da niretzat: bidearen hasiera, uste dut».\n“Atzera begiratu gabe” izeneko kantuarekin hasten da diskoa. Haritz Olaetak idatzitako hitzek atzera ez begiratzeko dioten arren, diskoaren baitan «Bidea da borroka» esaldia txertatu du Ekiñek: «Bidea garrantzitsua da, baina aurrera ere egin behar da. Akatsak egiten dira bidean eta horiek ikasketa prozesurako balio dute, gero aurrera egiteko».\nBere burua entzutean deserosotasun bat sortzen zaio Arrasateko abeslariari, lotsa moduko zerbait: «Ez zait gustatzen jendeak nire aurrean kantuak entzutea. Norberak bere etxean entzun dezala lasai asko, baina nire aurrean ez dezatela diskoa entzun, arren».\n“Sormen koma konstantea” kantua Goiatz Salbadorrekin idatzi eta abestu du. Itxialdian sortutako sentimendu bati tiraka piztutako kanta da. «Abestia eta letra itxialdian sortuta daude. Garai hartan, jende pila bat sortu eta sortu hasi zen eta ni berriz oso blokeatuta egon nintzen. Handi etorri zitzaidan egoera hura eta hutsik nuen nire barrua. Denbora guztian pentsatzen eta sortzen saiatzen nintzen arren, ez nintzen gai ezer taxuzkorik egiteko eta haserretu egiten nintzen nire buruarekin. Inpotentzia sentitzen nuen, txarto aurkitzen nintzen nahi nuen hori ezin nuelako sortu».\n“Galtzen” abestia instrumentuek presentzia gehien duten pieza da. «Baxuak indarra edukitzea nahi nuen kantu horretan eta lortu dugulakoan nago. Maitasun kantua da. Eta maitasunak badu batzuetan hain ederra ez den aldea eta hori ere azaleratu beharreko zerbait dela uste dut. Batzuetan, maitasunaren alde iluna ere erakutsi behar da».\n“Artelana naiz” abestia Ines Osinagaren hitz batzuekin hasten da eta atzetik Maddi Zabaloren letrarekin osatu du Ekiñek: «Justu abesti honekin norbera den moduan onartzeari idatzita dago eta Inesek bere burua sorgina, sortzailea dela dio eta orain ez dakiela non dagoen. Etorriko dela etorri behar dena. Musikak mundua aldatu dezakeela uste du eta nire egiten dut hori ere. Maddiri kontatu nion ez nengoela ondo, ez nintzela guztiz gustura aurkitzen eta horren inguruan abesti bat egin nahi nuela. Uste dut asko sentitu garela ni sentitzen naizen modu horretan, akaso berak ere pixka bat horretatik sentitu zuen eta ongi ulertu zuen esan nahi nuena».\nEkhine Eizagirreren “Alde erantzira nabil” poesia liburuko poema batekin ixten du diskoa “Giltza” abestiarekin: «Ekhineri deitu eta galdetu nion ea zer iruditzen zitzaion bere poema hau erabiltzea, ongi iruditu zitzaion eta baiezkoa eman zidan».\nDiseinua Olatz Zuazubiskarrek (Nolabait Ilustrazioak) eta Libe Argoitiak egindakoa da. Lagunak ditu Ekiñek eta pozik dago emaitzarekin, «lan handia egin dute eta eskerrak halako jendea dudan inguruan».\nMusikariak eta diseinatzaileak, denak emakumeak. «Proiektua gorpuztu samar zegoenean jabetu ginen denak emakumeak ginela. Ez zen bilatutako zerbait izan, natural sortu zen eta hori askoz ere ederragoa da».\nKontzertu programatzaileei ere eskerrak eman dizkie diskoko eskertza mezuan: «Ni ezaguna izan gabe jotzeko aukera eman didatenei esker ona erakutsi nahi izan diet. Baditut kontzertu batzuk eta pozik nago horrekin ere».\nDatozen egunetan baditu hainbat hitzordu, beste proiektu zenbaitetan egindako kolaborazioak batzuk eta bere diskoa aurkezteko kontzertuak besteak. Ekainaren 13an Orioko Gaztetxean arituko da, ekainaren 19an Aramaion eta ekainaren 24an segur aski Arrasaten, oraindik erabat lotu gabe dagoen arren.\nSorkuntza gehiago tiraderan\nOraingoz bere kontzertuetan diskoan jasotako bost abestiak aurkezten ditu. «Badauzkat sorkuntza gehiago, baina momentuz ez ditut jendaurrean abestu. Oraingoz nahiago dut diskoko bost abesti horiek erakutsi. Besteak oraingoz ez ditut erakutsi nahi. Kostatu egiten zait pixka bat nire sorkuntzak erakustea. Sortzen ditudanetik erakusten ditudan arte prozesu bat behar izaten dut. Nire parte bat jendaurrean erakustea bezala da eta bertigo pixka bat ematen dit. Ni prest nagoenean erakustea gustatzen zait».\nDiskoa fisikoki eskuratzeko modua Arrasateko bi tabernatan dago eta Ekiñeren Instagrameko kontuaren bidez ere lor daiteke. «Diskoa herrian baino ez dut jarrita momentuz, baina Instagram bidez eskatzen didanari ere helaraziko diot». Plataforma digitaletan ere entzun daiteke “Besterik ez”.\nGeratzeko etorri da Ekiñe, aurrez aurrekoan lotsati eta suabe eta oholtza gainean ahaldunduta eta indartsu sumatzen den arrasatearra. «Lehen esan dizudan bezala, hitz egiten baino hobeto azaltzen naiz musikaren bidez». •


GPG ADRIA GRADNJA d.o.o.- prihod, dobit, zaposleni, analiza, kontakt podaci\nGPG ADRIA GRADNJA d.o.o.\nGPG ADRIA GRADNJA društvo s ograničenom odgovornošću za građevinarstvo, turizam, nekretnine i pružanje usluga\nAdresa Malinska, Jaz 5\nTelefon 051 312183\nTelefaks 051 312183\nRegistracijski broj 040169457\ndirektorica Olga Milišić\nPoslovni subjekt GPG ADRIA GRADNJA d. o. o. registriran je za djelatnost Gradnja stambenih i nestambenih zgrada (41.20). GPG ADRIA GRADNJA d. o. o. je u privatnom vlasništvu. Temeljni kapital poslovnog subjekta financiran je 100% domaćim kapitalom, a u prethodnom razdoblju nije mijenjao iznos temeljnog kapitala. GPG ADRIA GRADNJA d. o. o. je 2018. ostvario ukupni godišnji prihod u iznosu od 1,00 kn što predstavlja relativnu promjenu ukupnih prihoda od -7.999,00 kn u odnosu na prethodno razdoblje kada je poslovni subjekt ostvario ukupne godišnje prihode u iznosu od 8.000,00 kn. Poslovni subjekt je tekuće godine poslovao s gubitkom, dok je prethodne godine poslovao s neto dobiti. GPG ADRIA GRADNJA d. o. o. je u 2018. ostvario neto rezultat poslovanja u iznosu od -619,00 kn dok je ostvarena neto marža iznosila -61.900,00%. Poslovni subjekt GPG ADRIA GRADNJA d. o. o. u 2018. nije povećavao ni smanjivao broj zaposlenih, a imao je 0 zaposlenika.


Sakelako telefonoa arrozarekin lehortu daiteke… – EuskaDigital – Sarean Zehar\nBerriakSakelako telefonoa arrozarekin lehortu daiteke…\nSakelako telefonoa arrozarekin lehortu daiteke…\nPosted on 27 martxoa, 2012 by sareanzehar\nNokia konpainiak urarekin busti zaigun smartphone bat berreskuratzeko gomendioak azaltzen dituen infografia bat argitaratu du. Batzuek sinetsi ez arren, sakelako telefonoa arrozarekin lehortu daiteke.\nZoritxarrez, erabiltzaile askori busti zaie noizbait sakelako telefonoa. Orain, telefonoa berreskuratzeko beti entzun izan dugun mitoetako bat egia dela argitaratu dute. Nokiak “itotako” smartphoneak berreskuratzeko bost pauso azaltzen dituen infografia bat argitaratu du. Dirudienez, arrozak sakelako telefonoak lehortzeko ere balio du.\nLehen pausoa argiena da. Smartphonea uretara erortzen bada, lehenengo ura xukatu behar da. Ezinbestekoa da ahalik eta ur gehien kentzea.\nBigarren pausoa bateria eta txartelak kentzea da. Erabiltzaileak SIM txartela eta memoria-txartelak kendu behar ditu. Gainera, bateria kentzea ere gomendatu du Nokiak; izan ere, zirkuitulabur bat ekiditea ezinbestekoa da. Beharbada pieza horiek ez dute funtzionatuko, baina aurrerago konprobatzeko esan du konpainiak.\nHirugarrenerako, sakelako telefonoa ahalik eta hoberen lehortzea da. Horretarako, trapu bat erabiltzea gomendatu dute. Lehorgailuek eta paperak telefonoan eragin kaltegarria izan dezakete.\nOndoren, laugarren pausoa, arrozak sakelako telefonoa lehortzeko balio duela argitzen duena da. Trapuarekin ondo lehortu ostean, arrozaz betetako poltsa batean sartzea gomendatu du konpainiak, Poltsa hori erradiadore baten gainean jarri behar da, eta gutxienez gau bat utzi behar dugu bertan.\nHelburua arrozak ur hori guztia xurgatzea da. Horrela, Nokiak arrozaren mitoa egia dela berretsi du.\nAzken pausoa sakelako telefonoa piztu egiten dela konprobatzea da. Horrela bada, piezak berriz ere jartzea besterik ez zaigu geldituko.\nInternet nerabben garapenari laguntzen du.\nSarean Zehar 279 – #BilbokoMangaAzoka\nSarean Zehar 47\n14 azaroa, 2011\nGazteek Internet aukeratzen dute entretenimendurako


About: Klara Asiskoa\nSanta Klara Asiskoa (italieraz: Chiara d'Assisi), (Asis, Italia, 1194ko uztailaren 16a – 1253ko abuztuaren 11), jaiotza izenez Chiara Offreduccio, Italiako santu katolikoa eta klaratar moja ordenaren fundatzailea izan zen. San Frantzisko Asiskoaren eraginez, ezkontzari uko egin eta Porziuncola kaperara erretiratu zen, San Frantziskoren aurrean moja botoak eginik. Jarraitzaile asko izan zituen. Inozentzio IV.a aita santuak Santa Klara Asiskoaren ordenaren araudia onartu zuen. Liturgia egutegi katolikoan abuztuaren 11n ospatzen da bere eguna.\nSanta Klara Asiskoa (italieraz: Chiara d'Assisi), (Asis, Italia, 1194ko uztailaren 16a – 1253ko abuztuaren 11), jaiotza izenez Chiara Offreduccio, Italiako santu katolikoa eta klaratar moja ordenaren fundatzailea izan zen. San Frantzisko Asiskoaren eraginez, ezkontzari uko egin eta Porziuncola kaperara erretiratu zen, San Frantziskoren aurrean moja botoak eginik. Jarraitzaile asko izan zituen. Inozentzio IV.a aita santuak Santa Klara Asiskoaren ordenaren araudia onartu zuen. Liturgia egutegi katolikoan abuztuaren 11n ospatzen da bere eguna. (eu)\nKlara Asiskoa (eu)


Hizkuntza aniztasunaren hiria | Gizartea | Berria\nHizkuntza aniztasunaren hiria\nAbenduaren 15ean eta 16an egingo da Donostia 2016aren barruan antolaturiko hizkuntz aniztasunari buruzko bilera. Hasieran proposaturiko «goi bilera» izango da «foro» bat, Unesco Etxeak atondua\nPaul Bilbao, Xabier Paya eta Ane Ortega, atzo, foroaren aurkezpena egiteko Donostian egin zuten agerraldiaren aurretik, argazkilarien aurrean. ANDONI CANELLADA / ARGAZKI PRESS Tamaina handiagoan ikusi\n2016ko maiatzak 24 - Donostia\n«Orain arte goi bilera izendatutako proiektuaren eboluzioa aurkeztera gatoz», azaldu zuen atzo DSS2016ko kultur programazioko zuzendari Xabier Payak hedabideen aurrean. Izan ere, Donostiako kultur hiriburutzaren harira hizkuntza aniztasunari buruz antolatzera zihoazen bilkurak hasieran zituen ezaugarrietatik atzo aurkeztu zuten egitasmora izan dira aldaketak. Batetik, goi bilera izendapena galdu du: foro bat izango da. Antolaketan ere, moldaketak: Euskararen Gizarte Erakundeen Kontseiluari eman zitzaion, hasieran, egitasmoa garatzeko ardura nagusia, baina bidean izan diren kritiken eta eragozpenen harira —tartean Espainiako Kultura Ministerioaren helegite bat—, birmoldatu egin dute proiektua. Orain, Unesco Etxeak hartuko du —Kontseilua ere barruan hartuko duen batzorde zientifiko batekin— bilkura antolatzeko eginkizuna. Abenduaren 15 eta 16an izango da, Kursaalen, eta funtsean Payarentzat prozesua amaierara ailegatu da hasierako jomuga osorik duela: «Donostia hizkuntza aniztasunari buruzko gogoeten epizentroa izango da asteburu horretan».\nKontseiluko idazkari nagusi Paul Bilbao eta Unesco Etxeko ordezkari Ane Ortega alboan zituela azaldu zen Paya hedabideen aurrean, eta batasun irudia azaldu zuten, era horretan, hiru erakundeek. Egitasmo eraberrituak Donostia 2016 Fundazioko kide guztien oniritzia duela nabarmendu zuen Payak, eta Kontseiluak egitasmoaren harira aparteko lekua izaten jarraituko duela. Izan ere, foroaren barruan aurkeztuko da Europa osoko gizarte eragileekin batera Donostia 2016an aurkezteko asmoz prestatzen hasi ziren dokumentua: Hizkuntza Eskubideak Bermatzeko Protokoloa. Hasieratik azaldu zuen Kontseiluak antolatu nahi zuten bilkuraren harira era horretako agiri bat lantzeko asmoa, eta horren gaineko gidaritzarekin segitzen du. «Kontseiluak bere lanarekin jarraitzen du, ja protokoloa idazten ari gara», jakinarazi zuen Bilbaok atzo egin zuten agerraldian.\nDokumentu horrek neurri zehatzak eman nahi ditu hizkuntza eskubideen defentsan jarduteko. Gizarte eragileen iritziak bilduz egingo da, eta Hizkuntza Eskubideen Deklarazioa —1996. urtean Bartzelonan izenpetua— oinarri hartuko du. Oraino zehazteko dago zehazki zer leku izango duen protokoloak foroan, baina hantxe aurkeztuko da, eta eztabaida eta gogoetarako motibo izango da. Abenduaren 17an, behin bilkura handia amaituta, ekitaldi publiko berezi bat egingo du Kontseiluak dokumentu hori «gizarteratzen» hasteko.\nTresna berrien bila\nForoa antolatzeko eratu den batzorde zientifikoan Euskaltzaindiak, EHU Euskal Herriko Unibertsitateak, Soziolinguistika Klusterrak, Munduko Hizkuntza Ondarearen Unesco katedrak, Network to Promote Language Diversity sareak eta Kontseiluak berak hartuko dute parte. Unesco Etxeari hizlarien aukeraketan eta topaketaren zabalkundean laguntzea eta aholku ematea izango da horien guztien eginkizuna. Besteak beste, hizkuntza eskubideei, hizkuntza politikei, hizkuntza aniztasunari eta gizarte eleaniztunari buruzko gogoetak sustatuko dira; propio mintzatuko dira Europako Hizkuntza Gutxituen Itunaz ere. Gogoeta horien bidez harago egiteko ahalegina egin behar dela ohartarazi zuen Ane Ortegak. «Hausnartu eta eztabaidatzea da helburua, dauzkagun tresnak ikusi, eta tresna berriak sortzeko», azaldu zuen. «Izan ere, diagnostikoak baditugu. Blokeatuta dagoena desblokeatzea da orain helburua, eta beste bultzada bat behar duenari bultzada bat ematea». Mugarri nahi dute foroa ataka horretan.\nGizarte erakundeen ekarpenak jasota Kontseiluak aurkeztuko duen protokoloa lanabes berri horietako bat izan daitekeela nabarmendu zuen Ortegak, eta aparteko lekua izango duela horregatik foroan. Baina baliabide berri gehiagoren ernamuin ere nahi luke foroa. Berritzailea. Izan ere, bada beharra. «Oraindik premiazko erronka da hizkuntza aniztasuna mundu osoan babestea. Oraindik bide luzea dago hizkuntza eskubideak bermatzeko», onartu zuen. Goi bilera izenaren ordez foroa hautatzeko erabakia Unescori horri buruzko galdera egin ostean hartu zutela adierazi zuen. Hortik izen berria, behin betikoa: Europako Hizkuntza Aniztasunaren Foroa. Egoki deritzo izendapenari: «Eztabaidarako gune bat sortu nahi dugulako». Foro bat, solaserako.\nBilkurak Europako gizarte zibileko eragileak, erakundeak eta adituak elkartuko ditu, baita ikerketaren eta kulturaren arloko erakundeak zein gobernuetako ordezkariak ere. Eztabaidarako eremu zabal bat izatea nahi dute. Antolatzaileek hitzartu dute «hizkuntza aniztasuna eta haren kudeaketa aldarrikatzea» izango dela foroaren eginkizuna: «Europa demokratiko, kohesionatu, inklusibo eta baketsu eta iraunkorragoa eraikitzeko». Horretarako, ordea, gogoetez harago, «ekiteko proposamen positiboen» alde egitea izango da xedea. Xabier Payak nabarmendu zuen batasuna dagoela Donostia 2016 Fundazioko patronatukideen artean —Donostiako Udala, Gipuzkoako Foru Aldundia eta Eusko Jaurlaritza daude, Espainiako Gobernuko Kultura Ministerioarekin batera— egitasmoaren inguruan, eta ondo bidean doala.\nKontseilua eta protokoloa\nProtokoloa foroan aurkeztuko dutenez, haren ibilbidea zertan den azaltzeko baliatu zuten saioa. «Dokumentua osatzeko prozesua bere fase aberatsenean sartu da: gizarte eragileen ekarpenak protokoloa mamitzen ari dira bai Euskal Herrian eta bai Europa mailan ere», aurreratu zuen Xabier Payak. Berretsi egin zituen Bilbaok haren hitzak. «Dantzan jarri ditugu Europako hizkuntza gutxituetako komunitateak». Euskal Herrian bezala, Europako hainbat tokitan aurkeztu dutela jakinarazi zuen —Irlandan, Frisian, Galesen, Laponian...—, eta dokumenturako ekarpenak egiteko proposamena interes handiz hartu dutela gehienek. «Oso harrera ona du protokoloak».\nBidea bera zinetan emankorra dela adierazi zuen, hizkuntza komunitateak dituzten gaitasunez jabetzen ari direlako protokolorako ekarpenak egiteko prozesuan. «Ahaldundu nahi ditugu hizkuntza komunitateak gero haiek protokoloa nahierara erabiltzeko». Horretarako, agiria hizkuntza errealitate mota askotarako egokitzeko saioa egingo dute.\nHizkuntza Eskubideak Bermatzeko Protokolorako ekarpenak biltzeko:\nKritikaz eta zalantzaz betetako prozesu bat amaituko du foroak


De Pilar Etxebarria - diciembre 03, 2014\nIgandeetako gauetan, 23:etan, zientziarekin hitzordua dugu programa berri baten bidez, oso komiko ezagun baten eskuetan, Angel Martín. Programa Órbita Laika deitzen da eta atal dibulgatzaile desberdinak ditu: esperimentuak, elkarrizketak, berriak...Haien artean, gure Raúl Ibañezek matematikako txokoa eramaten du. Humorea eta zientzia elkartzen dira.\ndibulgazioa orbitalaika telebista umorea zientzia


Herri bat hezkuntzatik eraikitzen...\nOinherritik sustatzen ari garen herri hezitzaileen sareko herri guztietan behin eta berriz errepikatzen den kezketako bat hezkuntzarena da. Egun, oraindik, gure herrietan dauzkagun sare ezberdien arteko gatazkak gainditzeko beharra eta, elkarrekin herri ikuspegia landuko duen hezkuntza proiektuak garatzeko gogo eta ilusioa nabarmenak dira. Behar honetatik sortzen da beraz “HERRI BAT HEZKUNTZATIK ERAIKITZEN” jardunaldia.\n2021eko uztailaren 1ean Errenterian Oinherrik Euskal Herriko hezkuntza komunitateko eragile ezberdinak bildu nahi ditu egun osoko jardunaldi batean. Bertan, hezkuntza herri hezitzaileen ikuspegitik zer-nola ikusten dugun eta, hezkuntza ulertzeko modu honek, herriko hezkuntza proiektu integralak garatzeko egin dezakeen ekarpena lantzea litzateke helburu nagusia.\n15:30-17:30 Ertz ezberdinetatik eragin eta eraiki mahaingurua:\n+Arantza Urbe Irazusta (Hizkuntzaren ertzetik)\n+Lander Juaristi Lasa (Herri Hezitzailearen ertzetik)\n+Amaia Zubieta Garciandia (Segregazioen/\taniztasunaren ertzetatik)\n+Aritz Bereziartua Arruabarrena (Aisialdi hezitzailearen ertzetik)\nJardunaldi honetan izena emateko jarraian duzuen inprimaki hau bete beharko da. Zure herria, herri hezitzailearen parte bada izen ematea doakoa izango da, bestela 35 euro ordaindu beharko dira bertan parte hartzeko.


Urte askoan bakanak izan dira Espainiako merkatuan tokia egitea lortu duten euskal idazleak. Obabakoak-ek 1989an Sari Nazionala lortu ondotik, Bernardo Atxagak bete zuen hamarkada oso batez euskarazko kuota; Unai Elorriagaren saria etorri zen gero (2002) –aparrari luzaz eutsi ez zion arren–, eta Kirmen Uriberena segidan (2009) –Espainian kolpetik kontsakratzeaz gain, munduko merkatu zabalerako tranpolin modura balio izan ziona–. Bien bitartean, euskal letretako kalitatezko ahots askok Espainian tokirik gabe jarraitzen zuten –Ramon Saizarbitoriaren kasua da deigarriena–. Zerbait aldatzen ari dela dirudi, ordea. Azken bospasei urteetan euskal idazle dezente –horietako asko emakumeak– hasi dira Espainiako merkatura jauzi egiten. Nola azaldu daiteke joera aldaketa hau? Auziaz aritu dira Katixa Agirre eta Iban Zaldua, eta Frantziako panorama zertan den azaldu du Itxaro Bordak.\nEider Rodriguezek, Karmele Jaiok eta Iban Zalduak lehenbizikoz argitaratu dute Espainiako argitaletxe indartsu batekin berriki –Random House, Destino eta Galaxia Gutenberg, hurrenez hurren–. Horiei gehituz gero, esaterako, Katixa Agirreren Amek ez dute-ren itzulpena (Tránsito) gaztelaniazko merkatuan izaten ari den arrakasta, edota, oso handiak izan gabe ere, beren zirkuitutxoa daukaten argitaletxe esanguratsu batzuetan ateratzear diren zenbait liburu – Amets Arzallusen eta Ibrahima Balderen Miñan (Blackie Books) edo Uxue Alberdiren JenisJoplin (Consonni), adibidez–, joera aldaketa bat sumatzeko aski zantzu badirela ematen du. Horretan da Agirre: “Azken urteetan antzeman da irekitze bat, eta gurean jada ezagunak ziren zenbait idazle ari dira Espainian haien publikoa eskuratzen”.\nEz da idazle zerrenda luzerik behar, halere, Espainiako merkatua zabaltzen ari delako irudipena edukitzeko. Azken 30 urteetan, bakanak izan dira merkatu horretan tokia egitea lortu duten euskal idazleak. Zalduaren ustez, auziak zerikusi zuzena du Espainiaren artikulazio politikoarekin. “Trantsizioko deszentralizazioak hizkuntza ‘periferikoen’ eremu instituzionala indartu zuen, eta, baita haien literaturena ere: literatura ‘periferikoak’ egile eta titulu berrien arrantzagune bihurtu ahal izan ziren, modu mugatuan bada ere”. 1989an Obabakoak-ek jasotako Sari Nazionalaren ondoren, Bernardo Atxagak bete zuen hamarkada oso batez Espainian euskal literaturari onartzen zitzaion kuota mugatua. Aho biko ezpata izan zen Atxagaren saria: euskal literaturari Letren Errepublikarako bidea irekitzen zion, baina talaia hartan berarentzat bakarrik zegoen tokia, beste egile asko itzalean utziz –belaunaldikideak ez ezik, Tropelekoak ere bai–. Eta beste paradoxa bat: 70eko hamarkadan literaturaren autonomiaren defentsan sutsuen aritutako autorea saritzean, ibilbide kontraesankor bat hasten da, Atxagak sariaz geroztik emandako pausoei erreparatuz gero. “Ez da detaile txikia Ediciones B-tik Alfaguarara egin zuen transfer-a, Soinujolearen semea-ren itzulpenarekin, oraindik edizio kontratuen oparotasun urteak indarrean zeudela”, dio Zalduak. Pixkanaka Espainiako –eta nazioarteko– merkatuaren legeei men egitea leporatu izan diote bere kritikoek Atxagari, euskal esparruari muzin eginez. Neurri batean, bere ibilbide propioak deuseztatuko luke gaztaroan literaturaren autonomiaren alde egindako aldarria.\nZerikusirik ez Unai Elorriagaren kasuarekin. Polemikaz inguraturik jaso zuen 2002an Sari Nazionala –saria eman ondoren jakin zen nobelaren bi kapitulu bakarrik zeuzkala itzulita, eta epaimahaiaren erabakia auzitan jarri zuen datu horrek–. Hasierako aparraldia gorabehera –bitxikeria modura, Un travía en SP hizpide izan omen zuten Zapaterok, Felipe Gonzalezek eta Alfonso Guerrak afalondo batean, eta hiruei izugarri gustatu omen zitzaien–, Elorriagaren arrakasta apaltzen hasi zen pixkanaka. Hala dio Zalduak: “Kalitate literarioaren ikuspegitik interesgarriagoa bihurtzen hasi den unean, Iazko hezurrak eta Iturria-rekin, utzi dio idazle profesionalaren karrera jarraitzeari –espainiar merkatuan zeukan presentzian oso oinarrituta zegoena–, eta itxi zaizkio, oraingoz, gaztelaniazko merkatuaren ateak, argitaletxe handi baten eskutik joanda, behintzat”.\nIban Zaldua: "Zer bilatzen du euskal arrantzagunearen kupoan Espainiako argitalpen sistemak? Saldu dezaketen gaiak"\nKirmen Uribe, azkenik, hala mintzo zen 2009an, Sari Nazionala jaso berritan: “Hizkuntza txiki batean idazten dut, Dakarreko, Madrileko edo Bostongo irakurleentzat”. Harena izan zen, ziur asko, Espainiako bitartekaritzarik gabe zuzenean Munduko Letren Errepublika anglosaxoira jauzi egiteko ageriko lehen saiakera. Zalduari iruditzen zaio, oraindik –New Yorkeko egonaldiekin-eta– horretan jarraitzen duen arren, apustu hori doitu beharra izan duela: “Betiko bideari lotu zaio azkenean, hots, espainiar merkatuaren bitartekaritzari, PRISAk Atxagaren ordezko pieza bezala hautatu izanak islatuko lukeen bezala”.\nMerkatuak exotismoa nahi du\nEspainian arrakasta lortu duten euskal idazleen ezaugarri komunez galdetuta, kostunbrismoa aipatzen du Itxaro Bordak: “Itzulia den literatura herri baten irudiaren estereotipora egokitzen dena da. Obabakoak eta gisako nobelek Euskal Herriaren irudi nekazariena, xaloena, mitikoena ematen dute”. Agirrek kuotaren logikan ulertzen du hori: “Euskal literaturaren ordezkari bakarra aukeratzen baduzu, zuk nahi duzun moldekoa izango da. Kuota zabaltzean mugak apurtzen dira, eta ahots gehiagorentzako tokia egiten da. Baina bakarra sartu badaiteke, logikoa da Euskal Herri klixea irudikatzen duena aukeratzea, eta ez beste bat”. Ikuspegiok bat egiten dute Atxagak aspaldian jaso zituen zenbait kritikarekin. Adibidez, 1997an Pako Aristik leporatu zion konformista izatea, eta “gazteleradunen komunitateari beste errealitate bat deskubritzen lagundu beharrean, komunitate horrek aurrez baduen ikuspegi epel bat bermatzea”. Joseba Gabilondok eta Ibai Atutxak ere antzerako zerbait esan izan dute Atxagaz eta Uribez: Euskal Herria irudikatu beharrean, haren irudi subordinatu bat eraikitzen dutela beren obretan. Atxagaren Obaba eta Uriberen Bilbao bi paisaia probintziano lirateke, oso salgarriak Espainiako merkatuan. Atxaga minduta azaldu zen euskal mundutik jasotako iruzkin batzuekin, eta adierazi zuen erdal mundura ez pasatzeko “benetako indarra” eduki behar dela, eta ideia batzuk buruan ere bai, baina bestela pasatuko litzatekeela, euskal mundutik baino “gozotasun gehiago” jasotzen delako. Urte luzez iraun zion sumin horrek, eta euskaraz idazten jarraitzeko arrazoi sendo baten bila zebilela esan izan zuen behin eta berriro.\nZalduak ere uste du espainiar literatur sisteman sartzea errazten duen ezaugarri bat dela exotismoa, baita komertzialtasuna ere: batzuetan bata, besteetan bestea, eta inoiz bata zein bestea –salbuespenak salbuespen–. Exotismoa, erruralismoarekin edo tipismo kutsuarekin identifikatuta, eta egun “terrorismoaren literaturarekin” lotuta; komertzialtasunak berriz, “nobela literarioaren” ildoan asmatzearekin izan dezake zerikusia haren ustez, midcult mailako produktu salgarri bat eskaintzearekin. “Zer gertatzen da Saizarbitoriarekin? Ez duela ez baldintza bat ez bestea betetzen”. Sari Nazionaleko finalista izan zen 1996an Los pasos incontables-ekin –Hamaika pauso-ren gaztelaniazko itzulpena– eta 2013an Martutene-rekin, baina ezer eskuratu gabe. Kontuak izan dezake azalpenik: haren nobelek, exotismotik urrun, Euskal Herriaren irudi europar eta garaikide bat erakusten dute, partikularitate batera mugatu ezin daitekeen gizarte moderno bat. Eta, bestalde, Zalduaren ustez, erabaki editorial “ez bereziki egokiak” hartzeak ere ez zion lagundu: “Inpresioa daukat Saizarbitoria hobeto moldatuko zela Espainian Madrilen edo Bartzelonan kokatutako argitaletxe batekin –are txikia izanik–, zilegitasun osoz Ereinen alde egin zuen apustuarekin baino, mesede gutxi egin diona zentzu horretan, azal terrible horietatik hasita”. Dena dela, argitaletxe handiekin probatu izan du inoiz –Guárdame bajo tierra (Alfaguara, 2002; Gorde nazazu lurpean-en itzulpena)–, eta ezta horrela ere.\nZalduari deigarri egiten zaio nola Harkaitz Canok ere espainiar merkatuan “lurruzteko” zailtasunak izan dituen. Haren ustez, euskal literaturaren mugen erakusle da hori, “gurean duen prestigio ikaragarria han erreplikatzea lortu ez duelako”. Hain justu, Canoren bi liburu berrienak –Twist eta La voz del Faquir, Seix Barralekin argitaratuak biak– euskal gatazkarekin daude lotuta bete-betean. Hori ote Espainian ez funtzionatzeko motiboetako bat? Zalduaren ustez, “Euskal Gauzari” buruzko nobelek arazoak planteatu izan dituzte Espainian, diskurtso jakin batzuekin hornituta egonez gero. Baina hori guztiz irauli du Patria fenomenoak, “mota horretako literaturaren merkatu-eskaera handitu duelako, eta horrek aukera eman dielako euskal idazle batzuei idatzita zeukatena edo idazteko zeukatena espainiar merkatuan kokatzeko, merkatu-nitxo bat aurkitzeko”. Aipatzen duenez, Patria-z gerora, gatazka bihurtu da “gure exotismo berria”, eta, era horretara, Jokin Muñozek “Gauzaren literatura”-ri opa zion patua bete da, “gure esportazio literariorako gai nagusia bihurtzea, une batez gutxienez, eta Espainiari begira, noski”.\nBerriki Euskadi Saria irabazi duen Karmele Jaioren azken eleberria Planeta multinazionalaren zigilu batek publikatu du gaztelaniaz (argazkia: Alex Larretxi).\nGatazkaren exotismoak ez du erabat azaltzen, ordea, euskal idazle sorta berri bati Espainiako merkatua ireki izana, bestelako gaiak jorratzen baitituzte horietako gehienek. Gauzak horrela, galdetu daiteke: 2011n ETAk armak uzteko hartutako erabakiak ekarri ote du paradigma aldaketa bat Espainiako literatur sisteman? Eta hala balitz, paradigma berri horrek zer lotura luke hango merkatuan euskal idazle sorta berri horri egin zaion tokiarekin? Zalduaren ustez, irekitze hori, neurri batean, literatura feminista baten eskutik etorri da, “exotikotzat hartu ezin daitezkeen ezaugarri batzuen eskutik, alegia”. Hor kokatzen ditu, aipatutako Rodriguez, Agirre eta Jaioz gain, Uxue Apaolaza eta Miren Agur Meabe ere. Auzi honetan, aipagarria da Jasone Osorok Seix Barralekin atera zituela bi liburu –Desnudos (2002) eta Greta (2007)–, nahiz eta ziur asko zehatzagoa litzatekeen egungo ildo feministaren aurrekari bezala baino literatura “femenino” baten erakusgarri modura katalogatzea. Bordaren ustez, berriz, paradigma berriak zerikusia luke auzi zabalago batekin: ez feminismoaren soilik, ezpada minorien plazaratzearekin –emakumeek, beltzek, migratzaileek, homosexualek eta, oro har, identitate zapalduek testuinguru jakin batzuetan bizi lezaketen ikusgarritasunarekin–.\nRandom House argitaletxe handiak publikatu du gaztelaniaz Eider Rodriguezen azken ipuin liburua (argazkia: Batiste Ezeiza).\nGalderari erantzuteko goizegi izan daitekeen arren, baliteke kanonaren aldaketa baten aurrean egotea. Hori bai, balizko kanon berriaren zakuan euskal idazle gehiagorentzako tokia legoke”. Amaitu da lehen idazle batek betetzen zuen kuota hori. Orain ez da aski pertsona bakarraren laginarekin, izen gehiago kabitzen gara”, dio Agirrek. Bere kasuan, gaztelaniarako itzulpenaren ondoren etorri zaizkio frantseserakoa eta ingeleserakoa. “Oraindik ere, gaztelania zubi hizkuntza da. Sistema normalizatu batean ez luke beharko, baina gure kasuan hala da”. Hala ere, aipatzen duenez, gaztelaniara itzultzea ez du bizi beste edozein hizkuntzetara itzultzea bezala: “Nire hizkuntza ere bada, eta, periferiatik bada ere, hor nago. Etengabeko feedback-a jasotzen dut, sare sozialen bitartez, hitzaldietarako deitzen didate… liburuaren bigarren bizitza oso bat hasten da itzulpenarekin”. Gaztelania hiztunek ere irakurria izango dela jakiteak idazterakoan eragiten ote dion galdetuta, ezetz dio: “Ni saiatzen naiz niretik idazten, euskaratik eta hemendik”. Argitaletxeen irizpideak, berriz, “misteriotsuak” iruditzen zaizkio Agirreri, eta zaila egiten zaio egungo irekitze horren arrazoiak zeintzuk diren aletzea. Bi bururatzen zaizkio: bata, egoera politikoa baretu dela; bestea, kalitate handiko idazle mordoa dagoela euskaraz eta, hortaz, logikoa dela inguruko literatur sistemek haiek arrantzatzea.\nZalduarentzat, kalitatearen irizpideak beti izaten du tokiren bat halakoetan, baina bahe nagusia beste bat da: salgarritasuna. Baita feminismoaren egungo ildoari dagokionez ere: “Zer bilatzen du euskal arrantzagunearen kupoan Espainiako argitalpen sistemak? Saldu dezaketen gaiak, boladan daudenak, eta horiekin lotutako egileak eta lanak”. Aipatzen duenez, kontraesanak sortzen dira orduan –edozein literatur merkatutan sortzen diren berberak–. “Zergatik Uribek saltzen du gehiago Saizarbitoriak baino, bigarrenaren nobelak hobeak badira? Lehenarenak ‘errazagoak’ direlako, ‘exotikoagoak’, eta bultzada komertzial egokiagoa dutenak. Zergatik ditu edizio gehiago Karmele Jaioren nobelak Eider Rodriguezen ipuin liburuak baino, azkena hobea bada? Kasu horretan bultzada komertziala antzekoa da, biak kaleratu direlako etxe handien eskutik, baina, berriz ere, Jaiorena literatura ‘irisgarriagoa’ da, eta Rodriguezena, gainera, ipuin liburua, okerrago saldu ohi dena betiere”. Arrazoi askoren konbinazioak leudeke halako prozesuetan, hortaz. Azken gogoeta batekin amaitu du: “Batzuek ondorioztatzen dute, demagun, estatu propio bat edukiko bagenu, zuzenean Munduko Letren Errepublikara jauzi egingo luketen lan eta egile gehiago izango genituzkeela, jauzi hori errazagoa litzatekeela euskal idazleentzat. Ziurrenik kasu gehiago izango genituzke… baina askoz ere gehiago? Txikiak gara, gutxiegi gara demografikoki, are gutxiago linguistikoki. Eta konpentsatuko luke horrek euskal literaturak Espainiako merkatuan –gure ‘atzerriko’ merkaturik handienean– izango lukeen ondorengo presentziaren murrizketa ia segurua? Ez dakit ba”.\nFrantzia, beste sagardotegi bat\nUriberen Bilbao-New York-Bilbao Gallimardek argitaratu zuen 2012an. Atxagaren obra nagusiak ere argitaletxe esanguratsuetan atera dira frantsesez. Hortik kanpora? Deus gutxi. Zalduak dioenez, “Hegoaldeko euskal idazleek kupo hori daukate, Kontzertu Ekonomikoaren nolabaiteko baliokide izan daitekeen Kontzertu Literario moduko bat: Ipar Euskal Herrikoek, ezta hori ere”. Kupo horri esker, Hegoaldeko gutxi batzuk gaztelaniazko merkatura igarotzen dira eta, hortik, beste hizkuntzetara, tartean frantsesera. Iparraldekoek, gehienez ere, inguruko argitaletxe txikietan argitaratzen dute frantsesez, baina Frantzia guztiko merkatura jauzi egiteko aukera amiñirik gabe.\nEskualde hizkuntzak “biziki gaizki ikusiak” dira Frantzian, Bordaren ustez: “Gure hizkuntzak ez dira literatur hizkuntzatzat hartzen. 100% basque itzuli nuelarik, argitaletxe frantses batzuei bidali nien, eta erantzun zidaten interesgarria zela, baina ea zergatik ez nuen frantsesez zuzenean idazten. Hala eginez gero, argitaratuko zidatela. Nik, bistan denez, ezin dut beti zuzenki frantsesez idatzi –nahiz eta noizean behin idazten dudan–”.\nBada Borda kezkatzen duen beste auzi bat ere. Iruditzen zaio euskal sistematik sarri “traizio bezala” hartzen dela frantsesera itzulia izatea. “Gai bereziki interesgarria da, zeren hori Iparraldean bakarrik pasatzen da. Hegoaldean naturaltasunez hartzen dira itzulpenak”. Halere, itzulpenaren labelarekin itsutu gabe, norbere lana kanpoko literatur sistemen arabera ez jujatzearen aldekoa da. “Arazoa litzateke euskaraz idazten dugunok, frantses sisteman sartu ezin dugula eta, geure buruak idazle txartzat hartzea. Euskal Herrian bada ideia hori. Badirudi zure testua ona delako itzultzen dutela. Baina itzulpena ez da sari bat bakarrik, da politika bat, da eginkizun kultural bat”.\nAurrera begira, hiru erronka bururatzen zaizkio: lehena, itzulpenaren eskema horiek burutik kentzea; bigarrena, Euskal Herrian itzulpena sustatzea; eta, hirugarrena, Frantziako eskualde-hizkuntzetako idazleen testuak frantsesez argitaratuko lituzkeen argitaletxe bat sortzea, “zabalkunde handikoa eta transbertsala”. Hortik etor daitezke aukera berriak.\nKanal hauetan artxibatua: Euskal literatura | Itzulpengintza


PENGENALAN KOMPONEN ELEKTRONIKA | SMART NETWORK SOFTWARE\nFiled under: INTERNET, MATERI BELAJAR, Tak Berkategori — Tinggalkan komentar\n4. IC (Integrated Circuit) dll\n4. Trafo Output (Out)\n5. Kondensor / Kapasitor\n6. Trafo Senvor Spoel\n7. Timer, dll\n Dioda diberi tegangan nol\n Dioda diberi tegangan negative\n Dioda diberi tegangan positive\n• Dioda Diberi Tegangan Nol\n• Dioda Diberi Tegangan Negative\n• Dioda Diberi Tegangan Positive\n« CONTOH SOAL SISTEM DIGITAL\nCARA HAPUS AKUN YAHOO »


otsaila | 2010 | Mendiko behatokia | Page 2\n2010(e)ko otsailaren 14a\nElurteko txori gajoak\nGaur niri tokatu zait. Patxaran kopaxkaren aingerukeri guztiak komentatu, goraipatu, kantatu, olestu ditugunean (abiatzen garenean ez baikara kamusten, eta are beste kopamutturren baten opariaxka pizten saiatzen garenean), ondorengo kontu etentxoa josteko edo, hor hasi zait gure ermano maitagarria:\n– Aizak, Pello, ta noiz kontatu behar diguk irratiaren historiatik? I\n2010(e)ko otsailaren 12a\nZintz eta zintz\nKatarroa eta eztula badabilkigu aporrillo azken bi asteotan. Gaurko gosarittikian, ‘al atake’ sartu aigu ermano baserritarra. Berak gripea udazkenean nozitu baitzuen, mantxo asko eta burumakur.\n– Motellak! Hi al hintzan gaurko meza zintz eta zintz, zintzatu beharraren zintzatuz, guztioi zintzarrotsetan pasarazi digukena\n2010(e)ko otsailaren 9a\n– Hi, olerkitxo bat egin diat. 87 urte, odola moteltzen azken honetan, hezur junturak ere ukenduaren losintxa faltan, eta elur faltsoxka hau ttontto-ttontto hain pulamentu gabe, zuritu ezinik ikusteak, tristetu egin neok, eta hauxe idatziz, zer izango eta, barruko halako argixintatxo bat topatu diat\n2010(e)ko otsailaren 8a\nBokaziorik ba ote?\nHurrengo hauteskundeak noiz ote diren, halaxe supituan atera da konbestazino gaur gosarittikian. Data izan da gutxieneko, agudo jorratu baititugu hautagai ta sozio, alderdi bakoitzak propagandarako dituen gastuak bezala, lan zailenetarako nola gero eta alderdikide ta zale gutxiago dauzkaten\n2010(e)ko otsailaren 6a\nEz, ez: ez noa nire maisu ta frailekide jatorrari eskutitzik idaztera. Bestelakoa da kontua: oso bestaldekoa ere.\nImanol Muruari irakurriberria nion hemen gertuan, H\n2010(e)ko otsailaren 5a\nAgata donea debozio handi ta biziko santia izan zela gauza ziurra da. Eta ziurrago zenbat eta liburu gehiago araka eta aztertu. Santa-eskea deitura bera, bitxia da. Hainbeste eskari egin izan dira gure herri eta auzoetan: erretako baserriaren alde, desgraziren baten ondorioak arintzeko, ta baita piztiren bat harrapatutakoan ere, axeriren bat kasu, etxez-etxe huraxe erakutsiz, oilategi guztien onurako izan zenez, erreal edo pezta baten saria eskatuz\n2010(e)ko otsailaren 4a\nGaur arrats honetan\n2010(e)ko otsailaren 2a\nSerioxamar hasiak ginen: baina bukatu!? Hura zen juerga, hura!\n2010(e)ko otsailaren 1a\nBalio dugu, balio dugunez!\nBagenekien euskarak balio zuena. Ez, ordea, hain prezio altuan zeukatenik. 4.601 euro isundu omen zizkion guardazibilak kamioi gidariari. Disparate mortalen bat egina izango zuelakoan, jakin nahi, bada, isunaren pisuko arrazoia norainokoa ote zen eta


DeviantArt: More Collections Like How to make butaniku ramen by BrocX\nOrganized by Collection × Join Now Advertise Here COOKING\nLemon Moment RecipeLemon MomentsIngredients225g butter175g caster sugar sugarThe zest (rind) of one lemon.1 tsp. Vanilla Essence1 egg285g Self Raising Flour (or plain flour sifted with 2 tsp of baking powder)Pinch of SaltCrushed Lemon WafersMethodPreheat the oven to 180 degrees CelsiusGrease and flour a baking tray or baking parchment.Beat the butter and sugar together until smooth and creamy.Stir in the lemon zest and vanilla essence.Add the egg and beat into the mixture until smooth.Sift the salt and flour before stirring it in. You should have a slightly stick dough that clings to the spoon.Roll the dough into balls of about the size of a 2 pence piece (that's about the same as a Canadian 2 Dollar "loonie", a US 25 cent "quarter" or a standard diameter two Euro coin depending on where you live ).Put the broken wafers in a bowl. Roll each ball in the wafer pieces.Place each ball on the baking tray and press it down slightly ( More Like This\nCustard Slice RecipeNote: Since I didn't come up with it myself (and the source is farmore helpful than anything I could put up here) I will simply link to thecustard recipe here.IngredientsA 400g pack of ready to roll puff pastry150g of icing sugar2 tbsp cold water360g of confectioner's custard (the recipe to which is linked at the top of the page). See the instructions for when to prepare it.InstructionsPreheat your oven to the temperature indicated on the pastry's pack (most likely 220 degrees C).Sprinkle some flour around and roll the pastry until it's about half a centimetre thick.Cut shapes out of the pastry. Rectangles or squares are the most efficient and tradition, but feel free to use any shape from stars to scalene triangles that ha More Like This\nHow to make Mitarashi dangoIngredients:Dumplings:200 g of rice flour200 ml of hot waterSauce:100 ml water2 1/2 tbsp soy sauce70g sugar1 tbsp corn starchDirections:Dumplings:1.) Mix the rice flour and water together.2.) Knead till dough is as tough as your earlobe.3.) Fill a pan with water and heat up.4.) Rip off bite sized pieces of the dough and steam them for 25 minutes5.) Throw the balls into a bowl and mush together with a wetted wooden spoon.6.) Knead the dough7.) Roll out dough into a long stick shape.8.) With a wetted knife, cut bite sized pieces off.9.) roll the pieces into balls.10.) wet skewers and apply an even amount of dumplings to each.11.) pour sauce over dumplings and enjoy.Sauce:1.) Mix all the ingredients in a sauce pan.2.) Simmer till thickened.3.) Pour over dangos. More Like This


Roiglise - Wikipedia, entziklopedia askea.\nBénédicte THIEBAUT (2014-2020)\n49° 40′ 58″ N, 2° 49′ 49″ E / 49.6828°N,2.8303°E / 49.6828; 2.8303Koordenatuak: 49° 40′ 58″ N, 2° 49′ 49″ E / 49.6828°N,2.8303°E / 49.6828; 2.8303\nCarrépuis, Avricourt, Margny-aux-Cerises, Champien, Roye eta Verpillières\nRoiglise Frantziako udalerria da, Somme departamenduan dagoena, Hauts-de-France eskualdean. 2013an 173 biztanle zituen.\n2007an Roiglise udalerrian erroldatutako biztanleak 173 ziren. Familiak 56 ziren, horien artean 16 pertsona bakarrekoak ziren (16 bakarrik bizi ziren emakumeak eta 16 bakarrik bizi ziren emakumeak), 12 seme-alabarik gabeko familiak ziren, 24 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 70 etxebizitza zeuden, 63 familiaren etxebizitza nagusia ziren, 2 bigarren erresidentzia ziren eta 4 hutsik zeuden. 67 etxeak ziren eta 2 apartamentuak ziren. 63 etxebizitza nagusietatik 56 bere jabearen bizilekua ziren, 7 alokairuan okupaturik zeuden eta 1 doan lagata zegoen; 2 etxek bi gela zituzten, 9 etxek hiru zituzten, 10 etxek lau zituzten eta 43 etxek bost zituzten. 52 etxek euren parking plaza propioa zuten azpian. 24 etxetan ibilgailu bat zegoen eta 34 etxetan bat baino gehiago zituzten.\nRoiglise udalerriko biztanleria-piramidea 2009an .\n2007an lan egiteko adina zuten pertsonak 124 ziren, horien artean 92 aktiboak ziren eta 32 inaktiboak ziren. 92 pertsona aktiboetatik 78 lanean zeuden (43 gizon eta 35 emakume) eta 14 langabezian zeuden (7 gizon eta 7 emakume). 32 pertsona inaktiboetatik 12 erretiraturik zeuden, 11 ikasten zeuden eta 9 "bestelako inaktibo" gisa sailkaturik zeuden.\n2009an Roiglise udalerrian 64 unitate fiskal zeuden, 178,5 pertsonek osaturik. Pertsona bakoitzeko diru-sarrera fiskalaren mediana urteko 20.772 euro zen.\n2007an zeuden 9 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren, 3 ibilgailuen saltze eta konpontze enpresak ziren, 1 garraio enpresa zen eta 2 higiezinen enpresak ziren.\nVerpillières (1,9 km)\nChampien (2,5 km)\nMargny-aux-Cerises (3,0 km)\nRoye (3,1 km)\nAmy (3,5 km)\nAvricourt (3,7 km)\nBalâtre (3,9 km)\nBNF: 152771505 (data)\nOrriaren azken aldaketa: 17 iraila 2020, 11:10.